23 tahun tak pernah bertentang mata, akhirnya Mawar Rashid jumpa adik kandung

SELEPAS 23 tahun terpisah, pelakon Mawar Rashid meluahkan rasa teruja akhirnya dapat bertentang mata dengan adik kandungnya yang dikenali sebagai Aireen.

Mawar atau Wan Mawar Shaputri Wan Abdul Rashid, 28, berkata pertemuan itu juga membuatkan dia mula merasai perasaan bergelar seorang kakak.

"Inilah kali pertama jumpa adik kandung Mawar. Dapat peluk, bercakap dan kenal antara satu sama lain.

Mawar terharu bertemu adiknya selepas lama terpisah.

"Aireen ada seorang lagi adik perempuan jadi saya ada dua orang adik kandung perempuan. Selama ini saya rasa saya anak bongsu," katanya.

Mawar berkongsi detik pertemuan itu di laman Instagram miliknya pada Jumaat.

Aireen merupakan adik sebapa Mawar tetapi berlainan ibu dan mereka tidak pernah bertemu sejak kecil.

ARTIKEL BERKAITAN: Rezeki miliki anak tiri selepas kahwin, Mawar Rashid banyak belajar kehidupan sebagai seorang ibu

ARTIKEL BERKAITAN: Mawar Rashid dan Raf Yaakob timang bayi perempuan, beri gelaran ‘RSRS’

"Arwah bapa ada tiga isteri, ibu saya nombor dua. Saya tidak pernah jumpa adik-beradik dari isteri nombor tiga. Mungkin pernah jumpa tapi lupa sebab masa itu sangat kecil ketika saya umur lima tahun.

"Saya sangat suka ada adik angkat dan sentiasa mahukan adik perempuan. Alhamdulillah dapat betul-betul jumpa adik kandung. Dia sangat cantik, baik dan positif," ujarnya.

Tambah Mawar lagi, wajah Aireen persis arwah bapanya sedikit sebanyak dapat mengubat rindunya kepada lelaki itu.

Wajah Aireen mengingatkan Mawar kepad arwah bapanya.

"Biarpun berlainan ibu, perasan sayang sangat menebal dalam jiwa Mawar bila berjumpa ngan Aireen.

"Seribu satu perasaan yang tak dapat digambarkan. Rasa terharu, rindu, kasih dan cinta sangat kat adik Mawar ini. Lebih-lebih lagi muka dia persis seperti arwah ayah," jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Mawar Rashid jumpa adik kandung, pelakon Mawar Rashid, bapa Mawar Rashid, adik kandung terpisah, kisah artis, adik pelakon

Summary: <b>WAJAH</b>  Aireen persis arwah bapanya sedikit sebanyak dapat mengubat rindunya kepada lelaki itu.


Coco Lee derita kanser payudara, rupanya ada sebab rahsia penyakit

SELEPAS tiga hari kematian bintang Hong Kong Coco Lee, rakannya iaitu pemuzik dan penerbit Jae Chong mendedahkan penyanyi itu turut menderita kanser payudara.

Menurut Chong, Coco merahsiakan mengenai penyakitnya itu kerana tidak mahu ibu serta peminat bimbang.

"Dia seorang pejuang sejati. Dia tidak mahu peminat dan ibunya yang berusia 86 tahun bimbang. Saya berdoa agar dia berada di syurga dan tidak lagi menanggung kesakitan. Kami sayang kamu Coco," katanya.

Coco enggan ibu dan peminat risau dengan penyakitnya.

Chong berkongsi perkara itu menerusi sebuah hantaran yang dimuat naik di Instagram miliknya.

Dalam pada itu, Chong mengakui terkejut dan sedih selepas mendengar perkhabaran rakan baiknya itu telah meninggal dunia.

ARTIKEL BERKAITAN: Penyanyi Coco Lee meninggal dunia, keluarga sahkan akibat bunuh diri

ARTIKEL BERKAITAN: Nunung jalani pembedahan buang sel kanser, sempat buat lawak tanya keadaan payudara selepas sedar

Pemuzik yang pernah menerbitkan lagu untuk artis seperti L.A Boyz, Stanley Huang dan Coco itu turut berkongsi beberapa foto dan klip video terakhir ketika mereka membuat persembahan di pentas Anugerah Oscar pada 2021.

"Saya masih ingat apabila dia (Coco) memberitahu saya tentang penyakitnya beberapa bulan lalu, saya duduk di dalam kereta dan menangis tanpa henti," ujarnya.

Pada Rabu lalu, Coco dilaporkan meninggal dunia selepas dipercayai membunuh diri di kediamannya.

Adik kepada penyanyi itu mendedahkan mendiang sudah lama menderita masalah kemurungan sejak beberapa tahun lalu dan keadaannya bertambah buruk sejak kebelakangan ini sebelum ditemukan tidak sedarkan diri pada Ahad lalu.

Memetik laporan The Star, media Taiwan dan Hong Kong melaporkan Coco menghidap kanser payudara tahun lalu dan menjalani pembedahan untuk membuang tumor tersebut.

Mendiang hanya memberitahu dua kakaknya tentang penyakit berkenaan dan tidak menerima kimoterapi selepas itu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Coco Lee hidap kanser payudara, Coco Lee meninggal dunia, Coco Lee, Bintang global, Hiburan

Summary: <b>COCO</b> menderita kanser payudara beberapa bulan sebelum meninggal dunia.

Coco Lee meninggal dunia akibat bunuh diri.


[V] “Silap saya mudah percaya orang”… Sufian Suhaimi menunggu rakan industri bayar hutang lebih RM100,000

GARA-GARA terlalu percayakan rakan, penyanyi Sufian Suhaimi terpaksa menagih hutang yang telah diberikan kepada beberapa individu sebelum ini.

Kata Sufian, 31, hutang terkumpul yang belum dilunaskan itu dianggarkan bernilai lebih RM100,000 dan sehingga kini masih belum dilangsaikan.

"Kadangkala saya tersilap memberi kepercayaan kepada orang lain. Berlaku penipuan yang melibatkan wang dan jumlahnya pula bukan sedikit.

Sufian mendoakan agar individu berkenaan dapat menyelesaikan hutang.

"Kalau nak dikira, duit yang saya pernah pinjamkan kepada orang berjumlah lebih RM100,000 dan mereka yang meminjam itu pula dalam kalangan orang industri," katanya kepada mStar.

Dalam pada itu, Sufian memberitahu dia sudah cuba untuk menghubungi individu berkenaan namun masih belum berjaya menuntut kembali wang berkenaan.

ARTIKEL BERKAITAN: Sufian Suhaimi tiba-tiba minta maaf... netizen kata awal tak kalut, bimbang masuk trend 'Rudest celeb you’ve ever met'

ARTIKEL BERKAITAN: Sufian Suhaimi dan teman wanita tampil sedondon, sedia naik pelamin - "Saya panggil dia sayang"

"Saya dah hubungi mereka tapi masih belum dapat lagi sebarang bayaran... saya ni jenis cepat kasihan dan simpati dengan orang.=

"Terfikir mereka ada keluarga, jadi saya nak mendesak sangat pun rasa kasihan juga.

Kalau nak dikira, duit yang saya pernah pinjamkan kepada orang berjumlah lebih RM100,000.

SUFIAN SUHAIMI

PENYANYI

"Saya reda masih belum dapat wang itu tapi itu tak bermaksud kita menghalalkan sebab jumlahnya besar," ujarnya.

Meskipun wang pinjaman itu belum dipulangkan, penyanyi lagu Di Matamu itu tetap bersyukur kerana dia masih lagi mampu meneruskan kehidupan dengan sumber kewangan yang ada.

Dia juga mendoakan agar individu berkenaan dimurahkan rezeki dan dapat menyelesaikan hutang tersebut.

"Apa-apa pun saya masih lagi bersyukur kerana saya tidaklah rugi sampai 'terduduk' seperti tak tahu nak makan apa, tak dapat bayar sewa rumah dan sebagainya.

"Alhamdulillah saya masih belum lagi diuji dengan kesukaran seperti tahap itu. Saya harap Allah tak uji saya dengan kesukaran seperti itu.

"Kalau fikir balik jumlah wang yang ada pada orang tu bukan sedikit, banyak juga. Saya harap dia (penghutang) sedar dan dia ingatlah," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Sufian Suhaimi, Rakan hutang Sufian Suhaimi, Penyanyi lelaki, Gosip artis, Hiburan

Summary: <b>SUFIAN</b> terpaksa menagih hutang yang telah diberikan kepada beberapa individu sebelum ini.

Sufian Suhaimi mudah simpati pada orang.


Impian nyanyi lagu ketuhanan tercapai, Fazura umum kolaborasi bersama Ahmad Dhani

SEMPENA ulang tahun kelahirannya pada September ini, pelakon Nur Fazura bakal mempersembahkan sebuah lagu kolaborasi bersama penyanyi kumpulan Dewa iaitu Ahmad Dhani.

Menurut Fazura atau Nur Fazura Sharifuddin, 40, dia akan menyanyikan semula lagu berjudul Jika Cinta Allah dendangan asal penyanyi kumpulan dari Indonesia.

Kata Fazura, lagu tersebut sepatutnya dilancarkan pada tahun lalu namun ia terpaksa ditangguhkan disebabkan beberapa perkara.

Fazura bakal melancarkan single kolaborasi bersama Ahmad Dhani September ini.

"Sebenarnya memang saya sudah ada lagu dengan Ahmad Dhani. Kita dah rekod lama juga... Lagu ini sebenarnya nyanyian semula daripada saya dan Ahmad Dhani lakukan arrangement baru.

"Sebenarnya saya nak lancarkan lagu itu pada tahun lalu, tetapi aturan Allah itu yang terbaik.

ARTIKEL BERKAITAN: Letih asyik dapat watak rebut lelaki, Fazura buka syarikat produksi sendiri

ARTIKEL BERKAITAN: Kakitangan pecah amanah punca Fazura buat laporan polis, akui terlalu mudah percaya orang

"InsyaAllah sempena hari ulang tahun kelahiran saya September ini saya akan lancarkan lagu tersebut," katanya kepada pemberita.

Fazura berkongsi perkara itu ketika ditemui di sidang media pelancaran program televisyen Innovathon yang diadakan di Hotel Royal Chulan, Kuala Lumpur pada Selasa.

Saya rasa lirik yang dibuat oleh Ahmad Dhani begitu sampai dengan jiwa saya.

FAZURA

PELAKON

Dalam pada itu, aktres berkenaan turut memberitahu dia sememangnya menyimpan hasrat untuk menyanyikan lagu-lagu berunsur ketuhanan.

Kata Fazura, sebagai penghibur dia perlu memberikan motivasi kepada pendengar memandangkan kini ramai yang mengalami depresi dan tekanan hidup.

"Kalau nak buat album pun memang saya ingin berkonsepkan ketuhanan. Saya rasa penting untuk kita beri motivasi kepada masyarakat kerana sekarang ini ramai orang yang mengalami tekanan dan depresi.

"Kalau saya ingin membuat lagu, saya ingin menyanyikan lagu ketuhanan. Daripada dulu saya menyanyi pun memang saya terapkan mahu menaikkan semangat orang lain.

"Saya sekarang memang dah tak dengar lagu lain dah. Saya hanya mendengar lagu-lagu Dewa. Saya rasa lirik yang dibuat oleh Ahmad Dhani begitu sampai dengan jiwa saya," katanya.

Dalam perkembangan lain, Fazura bakal muncul sebagai juri dalam sebuah program realiti berteraskan sains, teknologi dan inovasi iaitu Innovathon.

Innovathon merupakan sebuah program yang memaparkan kemahiran dan idea inovatif dalam kalangan rakyat Malaysia bagi mencari penyelesaian isu sosioekonomi.

Pertandingan yang buat julung kali diterbitkan secara besar-besaran menerusi Astro menyaksikan seramai 1,033 penyertaan dari seluruh negara dengan menampilkan peserta termuda berusia tujuh tahun dan tertua pula berusia 73 tahun.

Bagi aktres berkenaan, menerusi program tersebut dia bukan hanya bertindak untuk memberi markah kepada peserta tetapi turut terinpirasi melihat inovasi yang dilakukan mereka.

Fazura mahu menyanyi lagu berunsurkan ketuhanan.

"Saya berasa bangga dapat menyertai program seperti kerana sebagai juri, saya bukan hanya memberikan markah tetapi mereka juga memberi inspirasi buat saya dalam memikirkan soal perniagaan," jelasnya.

Program ini akan ditayangkan setiap hari Sabtu bermula 15 Julai 2021, pukul 9 malam di Astro Ria.

Manakala program ini akan bersiaran menerusi saluran-saluran vernakular yang lain termasuk Astro Showcase, Astro Vinmeen dan Astro AEC dua minggu sejurus sahaja tayangan perdana di Astro Ria.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Fazura kolaborasi bersama Ahmad Dhani, Fazura, Ahmad Dhani, Gosip artis, Hiburan

Summary: <b>FAZURA</b> bakal melancarkan sebuah lagu kolaborasi bersama penyanyi kumpulan Dewa iaitu Ahmad Dhani.

Fazura jatuh cinta dengan lirik lagu Ahmad Dhani.


‘Sumpahan Jerunei’ buat Bront Palarae tak fikir panjang, genre seram tapi sarat adat dan budaya

KEUNIKAN kaum Melanau di Sarawak membuatkan pelakon Bront Palarae tidak berfikir panjang untuk menerima tawaran berlakon dalam filem genre seram berjudul Sumpahan Jerunei.

Bront atau Nasrul Suhaimin Saifuddin, 44, berkata, selain tertarik dengan jalan cerita diketengahkan, aspek adat dan budaya masyarakat Melanau yang diangkat dalam filem tersebut membuatkan dia kagum.

"Saya ditawarkan penerbit, Datin Wendy Wong dan Datuk Nancie Foo untuk membintangi berlakon dalam filem ini pada Festival Filem dan Anugerah Antarabangsa Asean (AIFFA) pada 2019.

"Saya menerima tawarannya untuk berlakon dalam filem Sumpahan Jerunei kerana tertarik dengan elemen pengembaraan dan nilai budaya yang diketengahkan dalam naskhah ini," katanya.

Nancie (kanan) dan Wendy selaku penerbit filem Sumpahan Jerunei.

Sumpahan Jerunei adalah terbitan Produksi Seni 2020 turut menampilkan barisan pelakon hebat seperti Uqasha Senrose, Daiyan Trisha, Amerul Affendi, Syafie Naswip, Tony Eusoff, Ruminah Sidek, Yuyun Hikmah dan ramai lagi.

Ia bakal menemui penonton di pawagam bermula 27 Julai ini.

Dalam pada itu, Bront berkata, meskipun filem ini mengangkat genre seram namun terdapat pelbagai babak menarik yang boleh memberi pengalaman menyeronokkan kepada penonton.

ARTIKEL BERKAITAN: ‘Sumpahan Jerunei’ angkat misteri adat pengebumian, sejarah budaya kaum Melanau

ARTIKEL BERKAITAN: Uqasha Senrose tak berani keluar rumah tanpa teman, Kamal Adli pula murung selepas insiden diserang

Namun katanya, Sumpahan Jerunei turut memiliki kekuatan dan mesej berguna kepada penonton.

"Secara peribadi, saya rasa filem ini berpotensi menjadi bahan hiburan santai dengan cerita yang segar.

"Aspek budaya yang diketengahkan juga sedikit sebanyak menjadi nilai tambah yang menarik buat filem ini," ujarnya.

Bercakap mengenai wataknya sebagai Dr Sani yang bertugas di Jabatan Muzium di Kuching, Sarawak, Bront berkata, cabaran dihadapi dari segi aspek logistik kerana banyak babak dan lokasi membabitkan penggambaran dalam hutan.

Secara peribadi, saya rasa filem ini berpotensi menjadi bahan hiburan santai dengan cerita yang segar.

BRONT PALARAE

PELAKON

Tidak cukup dengan itu, filem tersebut turut menuntut aspek fizikal memandangkan ia turut membabitkan babak aksi lagak ngeri yang memerlukan persiapan teliti termasuk memikirkan aspek logistik yang mencabar.

“Selain aspek logistik, saya juga berdepan cabaran dari aspek fizikal. Ini kerana ia juga membabitkan babak aksi lagak ngeri dalam filem ini.

“Jika nak diikutkan, babak pelakon wanita iaitu Daiyan dan Uqasha lebih mencabar dalam filem ini.

Antara babak Uqasha dan Bront dalam Sumpahan Jerunei.

“Namun, mereka sangat profesional ketika bekerja dan berjaya melakonkan babak dengan baik di lokasi penggambaran,” ujarnya.

Sumpahan Jerunei mengisahkan, di Melanau purba, kematian bangsawan atau ketua kampung dihormati oleh tiang kubur yang dipanggil Jerunei.

Apabila profesor arkeologi, Dr Sani menyedari bekas isterinya hilang dalam ekspedisi untuk memeriksa Jerunei yang misteri, dia berlepas ke Sarawak untuk mencarinya.

Bront sebagai Doktor Sani dalam Sumpahan Jerunei.

Dr Sani disertai oleh Arjuna (bekas pelajar), Bee dan Hana (pegawai pemeliharaan warisan) dan Tommi (jurukamera dan YouTuber).

Dalam kegelapan malam, setiap ahli mengalami kejadian halusinasi, misteri, sakit luar biasa, mimpi buruk dan ada juga mendapati diri mereka terjaga di tempat yang menakutkan.

Keadaan menjadi lebih buruk apabila jasad salah seorang daripada mereka diambil alih oleh roh yang dikorbankan di sebuah Jerunei.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Sumpahan Jerunei, Produksi Seni 2020, posteri Sumpahan Jerunei, AIFFA, Nancie Foo, Wendy Wong, Bront Palare

Summary: <b>BRONT</b> Palarae teruja lakonkan watak Doktor Sani menerusi filem Sumpahan Jerunei.

Bront harungi cabaran di tengah hutan untuk bawa watak Doktor Sani.


Tiada istilah bersara, Tom Cruise akan berlakon filem aksi sampai umur 80 tahun

BIARPUN sudah menginjak usia 61 tahun, pelakon Tom Cruise dia tidak mempunyai perancangan untuk bersara daripada dunia lakonan.

Mirror melaporkan bintang Hollywood itu mengambil inspirasi daripada pelakon Indiana Jones iaitu Harrison Ford yang masih berlakon meskipun usianya sudah mencecah 80 tahun.

Tom ketika ditemu bual sewaktu mempromosikan Mission Impossible: Dead Reckoning Part One berkata, dia berharap dapat meneruskan membintangi filem francais popular itu untuk tempoh 20 tahun lagi.

Tom mahu meneruskan lakonannya dalam siri Mision: Impossible.

"Harrison Ford adalah seorang lagenda. Saya berharap masih bertahan pada usia itu. Saya mempunyai masa 20 tahun lagi untuk mencapai impian tersebut.

"Saya berharap untuk terus berlakon dalam filem Mission Impossible sehingga umur saya mencecah usia Harrison," katanya.

Mengulas lanjut tentang filem terbaharunya itu, Tom sempat berkongsi detik indah bersama barisan pelakon dan tenaga produksi sepanjang menjalani penggambaran filem tersebut.

ARTIKEL BERKAITAN: Tom Cruise masih bernafsu sedia kahwin lagi, yakin bakal jumpa pasangan sempurna

ARTIKEL BERKAITAN: Kerap hantar bunga dan habis masa bersama, Tom Cruise kejar cinta Shakira

Kata Tom, dia berbangga dengan setiap tenaga kerja yang berjaya mengharungi segala cabaran dalam menghasilkan filem francais popular itu.

"Saya amat berbangga dengan semua orang yang terlibat menjayakan filem ini. Apabila penonton berpuas hati, ia lebih bermakna buat kami semua," ujarnya.

Mission: Impossible - Dead Reckoning Part One terpaksa menghentikan produksi kerana pandemik Covid-19 yang melanda dunia.

Produksi juga bertukar dari Warner Bros Studios kepada Longcross Filem Studios, di mana filem berkenaan dibenarkan untuk meneruskan penggambaran dibawah protokol ketat.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Tom Cruise tidak mahu bersara berlakon, Tom Cruise mahu berlaku hingga usia 80 tahun, Tom Cruise, Bintang global, Hiburan

Summary: <b>TOM</b> mendedahkan dia tidak mempunyai perancangan untuk bersara daripada berlakon.


Seluar dalam Jisoo Blackpink terdedah, peminat salahkan penata gaya

PENAMPILAN anggota kumpulan Blackpink Jisoo ketika mengadakan konsert di Hyde Park, London baru-baru ini menjadi perbualan hangat dalam kalangan peminat di media sosial.

Ia susulan pakaian dikenakan Jisoo tidak sesuai sehingga menampakkan seluar dalam yang dipakai ketika sedang asyik menari di atas pentas.

Penampilan Jisoo jadi bualan peminat.

Tidak hanya itu, netizen membuat perbincangan hangat seluar dalam berwarna hitam dipakai Jisoo selain aksinya seolah-olah sengaja memakai pakaian seksi sehingga mendedahkan bahagian tidak sepatutnya.

Peminat Jisoo turut meluahkan rasa tidak puas hati dengan penampilannya serta menyalahkan penata gaya Blackpink bertanggungjawab terhadap busana dipakai kumpulan itu.

ARTIKEL BERKAITAN: Gaya rambut ’fringe’ Lisa sudah tiada, tampil yakin dedah dahi di acara karpet merah

ARTIKEL BERKAITAN: Jennie Blackpink dedah seorang pemalu, suka bawa bantal sendiri

"Yang reka baju Jisoo ini siapa? Kenapa yang lain tak macam dia. Jisoo dah rosak, dia terpengaruh dengan yang lain.

"Baju dia kena tukar dengan Rose ke," antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Jisoo, Blackpink, konsert Jisoo, hiburan,

Summary: <b>PENAMPAKAN</b> seluar dalam Jisoo jadi bualan netizen.

Seluar dalam hitam Jisoo tarik perhatian netizen.

Gara-gara nampak seluar dalam, Jisoo dikecam peminat.


[V] Berat badan semakin bertambah sejak masuk Hospital Bahagia, keluarga positif Yasin Sulaiman bebas tuduhan dadah

KESIHATAN penyanyi dan komposer Yasin Sulaiman menunjukkan peningkatan positif sejak dua bulan menjalani pemeriksaan kesihatan mental di Hospital Bahagia Tanjung Rambutan, Perak.

Abang kepada Yasin iaitu Zain Sulaiman, 51, berkata, berat badan adiknya itu juga bertambah selepas dirujuk ke hospital berkenaan selain ubat yang dimakan sebelum ini ditukar memandangkan ia mempunyai masalah dan kesan sampingan.

"Alhamdulillah apabila dirujuk ke hospital itu, ubah diubah kerana sebelum ini ada masalah dan kesan sampingan... penambahan ubat-ubatan lain serta rawatan lain berhasil meningkat tahap kesihatan dan berat badannya.

Abang gembira lihat Yasin semakin berisi.

"Perkara itu amat penting buat kami sekeluarga, nak tengok dia kembali sihat," katanya kepada pemberita.

Pada petang Khamis, Mahkamah Sesyen Petaling Jaya diberitahu Yasin tidak waras ketika kejadian namun layak dibicarakan atas tiga pertuduhan berkaitan dadah sebelum ini.

Dalam pada itu, Zain berkata, mereka sekeluarga berharap agar Yasin dibebaskan daripada tiga pertuduhan tersebut dan akan tetap berada dibelakang adik kesayangan sehingga kes selesai.

ARTIKEL BERKAITAN: Yasin Sulaiman tak waras ketika kejadian, tiga pertuduhan berkaitan dadah diteruskan

ARTIKEL BERKAITAN: Yasin Sulaiman masih di Hospital Bahagia, laporan kesihatan mental belum siap

"Yasin selalu pesan untuk teruskan berdoa untuk dia... Sebagai abang saya yakin 200 peratus menantikan khabar baik mengenai kes ini dan kami sekeluarga sentiasa berada dibelakangnya sehingga akhir," katanya.

Pada prosiding bertarikh 8 Mei lalu, Yasin diarahkan menjalani pemeriksaan Hospital Bahagia, Tanjung Rambutan selepas hakim membenarkan permohonan pihak pembelajaan tertuduh mengikut Seksyen 342 Kanun Tatacara Jenayah.

Tambahnya, pemerhatian juga perlu dibuat untuk memastikan sama ada Yasin kayak dibicarakan atas pertuduhan yang dihadapinya.

Yasin berdepan dengan tiga pertuduhan berkaitan dadah.

Penyanyi lagu Mimpi Laila itu sebelum ini berdepan dengan tiga pertuduhan iaitu milikannya dah berbahaya jenis Kanabis seberat 193.7 gram dan didakwa menanam 17 pokok dalam pasu plasktik berisi tanah.

Manakala pertuduhan ketiga dia didakwa memberikan dirinya dadah berbahaya jenis '11 nor-delta-9 tetrahydrocannabinol 9- carboxylic acid'.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Laporan mental Yasin, kes dadah Yasin Sulaiman, Yasin Sulaiman bipolar, kes mahkamah Yasin Sulaiman, kes dadah artis, abang Yasin Sulaiman

Summary: <b>ABANG</b> Yasin Sulaiman harap adiknya dibebaskan daripada tiga pertuduhan berkaitan dadah.

Abang Yasin gembira lihat perubahan adiknya selepas mendapatkan rawatan sepatutnya.


Vida ‘tilik’ nasib Iqbal, yakin hubungan dengan Inspektor Sheila tak menjadi... Tak cemburu cuma tahu niat sebenar bekas kekasih

TIADA sekelumit rasa cemburu dalam hati usahawan sensasi Datuk Seri Vida susulan bekas kekasihnya melahirkan hasrat untuk mengenali lebih rapat dengan Inspektor Sheila.

Vida atau Hasmiza Othman, 52, sebaliknya berkata, Ahmad Iqbal Zulkefli tidak akan bertemu dengan pengganti yang lebih baik dan sehebat berbanding dirinya.

"Dia tak akan jumpa orang sehebat saya. Sheila belum cukup miliki kriteria seperti saya... hanya Iqbal sahaja tahu kelebihan saya," katanya ketika dihubungi mStar pada Khamis.

Iqbal luah hasrat ingin mendekati Sheila.

Dalam pada itu, Vida mendakwa Iqbal hanya mahu menumpang populariti pegawai polis berkenaan memandangkan kisah mengenai Sheila sedang hangat diperkatakan sejak kebelakangan ini.

Vida turut berharap agar bekas pembantu peribadinya itu tidak sewenang-wenangnya mempermainkan hati mana-mana wanita.

"Iqbal tu 'mat celah', asyik tumpang populariti orang. Dia dah sendu! Cuba berdiri atas kaki sendiri.

ARTIKEL BERKAITAN: Kalau cinta ditolak Inspektor Sheila, Iqbal Zulkefli mahu pergi berubat dan mandi bunga

ARTIKEL BERKAITAN: Dah lama cari teman hidup, Iqbal Zulkefli mahu lamar Inspektor Sheila jadi kekasih... “Lagi garang lagi saya suka”

"Saya kenal Iqbal dan hubungan mereka tidak akan menjadi tapi saya harap dia tak mainkan hati mana-mana perempuan," ujarnya.

Berkongsi mengenai hubungannya dengan Iqbal, Vida mereka sudah lama tidak bersua muka memandangkan masih ada perselisihan faham yang masih belum selesai.

"Kami sudah tidak apa-apa hubungan, saya pun tak mahu jumpa dia. Kami masih bergaduh dan tidak akan berbaik sampai bila-bila," jelasnya.

Iqbal dan Vida pernah rancang ingin mendirikan rumah tangga.

Pada Selasa, Iqbal ketika dihubungi mStar memaklumkan Inspektor Sheila atau Sheila Sharon Steven Kumar, 35, mempunyai ciri-ciri kewanitaan yang membuatkan hatinya tertarik.

Kata Iqbal, dia juga kini kesunyian dan tiada kekasih, jadi tidak salah sekiranya mahu mencuba nasib mencari teman hidup.

Pada September 2021, Iqbal pernah memaklumkan bakal mendirikan rumah tangga bersama Vida namun hasrat itu tidak kesampaian disebabkan hubungan itu tidak mendapat restu anaknya iaitu Cik B atau Edlynn Zamileen Muhammad Amin, 18.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Datuk Seri Vida, DSV, Hiburan, Iqbal Zulkefli, Inspektor Sheila, Iqbal dan Sheila,

Summary: <b>VIDA</b> tidak cemburu hubungan Iqbal dan Inspektor Sheila.

Vida tidak anggap Inspektor Sheila sebagai saingan dirinya.


[V] Yasin Sulaiman tak waras ketika kejadian, tiga pertuduhan berkaitan dadah diteruskan

MAHKAMAH Sesyen Petaling Jaya diberitahu penyanyi Yasin Sulaiman berada dalam keadaan tidak waras ketika kejadian namun layak dibicarakan atas tiga pertuduhan berkaitan dadah sebelum ini.

Perkara itu dimaklumkan Timbalan Pendakwa Raya Ahmad Zuhaini Mahamad Amin berdasarkan laporan psikiatri Yasin dihadapan Hakim Nik Nasimah Nik Mohamad pada petang Khamis.

Ahmad Zuhaini turut memberitahu mahkamah, laporan daripada Hospital Bahagia Tanjung Rambutan, Perak itu turut mendapati Yasin mengalami Bipolar disorder, (keceleruan efektif), Hypertiroidisme (gangguan mental) serta dilaporkan tidak waras semasa kejadian berlaku.

"Walau bagaimanapun keadaan mental (Yasin) bertambah baik dan layak dihadapkan ke mahkamah untuk dibicarakan serta mampu membela diri," katanya.

Abang Yasin iaitu Zain Sulaiman dan peguam Arif Azami Hussin hadir pada sebutan laporan perubatannya.

Sehubungan itu, pihak pendakwaan memohon mahkamah memberikan satu tarikh sebutan sebelum perbicaraan diteruskan.

Peguam mewakili Yasin iaitu Arif Azami Hussin kemudian memohon mahkamah menetapkan terus tarikh perbicaraan singkat.

Hakim Nik Nasimah menetapkan 9 Ogos ini bagi sebutan semula kes manakala 28 dan 29 Ogos ini bagi perbicaraan seterusnya.

ARTIKEL BERKAITAN: Yasin Sulaiman masih di Hospital Bahagia, laporan kesihatan mental belum siap

ARTIKEL BERKAITAN: [VIDEO] Yasin Sulaiman terlepas hukuman gantung, bebas tuduhan mengedar dadah

Pada prosiding bertarikh 8 Mei lalu, Yasin diarahkan menjalani pemeriksaan Hospital Bahagia, Tanjung Rambutan selepas hakim membenarkan permohonan pihak pembelajaan tertuduh mengikut Seksyen 342 Kanun Tatacara Jenayah.

Tambahnya, pemerhatian juga perlu dibuat untuk memastikan sama ada Yasin layak dibicarakan atas pertuduhan yang dihadapinya.

Penyanyi lagu Mimpi Laila itu sebelum ini berdepan dengan tiga pertuduhan iaitu milikannya dah berbahaya jenis Kanabis seberat 193.7 gram dan didakwa menanam 17 pokok dalam pasu plastik berisi tanah.

Manakala pertuduhan ketiga dia didakwa memberikan dirinya dadah berbahaya jenis '11 nor-delta-9 tetrahydrocannabinol 9- carboxylic acid'.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Laporan mental Yasin, kes dadah Yasin Sulaiman, Yasin Sulaiman bipolar, kes mahkamah Yasin Sulaiman, kes dadah artis

Summary: <b>SEBELUM</b> ini Yasin diarahkan menjalani pemeriksaan mental di Hospital Bahagia, Tanjung Rambutan, Perak.

Laporan psikiatri mendapati Yasin berada dalam keadaan waras.


[V] Perempuan bertudung menari sakan undang kecaman, rupanya adik peserta Big Stage 2023

VIDEO aksi remaja perempuan bertudung yang dilihat menari sakan di ruang penonton dalam program Big Stage 2023 (BS2023) Ahad lalu rupa-rupanya adik kepada peserta program berkenaan iaitu Aufa Hanie.

Afrina atau Nur Afrina Hanie Mohktar, 18, berkata, ada segelintir pihak yang salah faham menyangka kakaknya yang menari dalam video berkenaan kerana wajah mereka dikatakan mirip.

"Sebenarnya saya tak menyangka video tersebut viral tapi ada pula orang keliru menganggap wanita yang menari itu adalah kakak saya kerana wajah kami seiras.

Afrina minat menari sejak kecil.

"Macam mana pula dia (Aufa) nak menari sedangkan dia merupakan seorang peserta," katanya ketika dihubungi mStar pada Khamis.

Sejak beberapa hari lalu, tular di media sosial seorang remaja perempuan sakan menari lagu Sengol Sengolan Cubit Cubitan nyanyian asal Mas Idayu sebelum program berlangsung.

ARTIKEL BERKAITAN: Aufahanie menangis fikir cara pikat juri, puas hati akhirnya dapat markah tinggi di suku akhir 'Big Stage'

ARTIKEL BERKAITAN: Dem Lepak Boyz dan Firdaus Rahmat tersingkir, 6 peserta berentap rebut gelaran juara Big Stage 2023

Aksi lincah tarian Afrina bersama beberapa lelaki dirakam oleh penonton yang turut hadir dalam program tersebut menjadi bualan hangat netizen kerana kurang senang dengan aksi dipamerkan memandangkan dia memakai tudung.

Dalam pada itu, Afrina berkata, ia bukan kali pertama dia melakukan aksi sedemikian sebaliknya sejak minggu pertama BS2023 berlangsung dia memang gemar menari ketika program dihentikan untuk memberi laluan kepada iklan.

Jika tidak menari di tepi tangga dewan itu sekali pun, saya tetap akan menari di atas pentas.

AFRINA HANIE

Bagaimanapun Afrina sedar tindakannya itu menimbulkan rasa kurang senang memandangkan imej bertudung tidak sesuai dengan aksi sedemikian.

"Saya sedar ramai yang mengatakan tindakan saya itu seperti kurang sopan. Saya juga manusia biasa. Saya masih mencuba untuk menjaga imej bertudung.

"Tapi jika saya tidak menari di tepi tangga dewan itu sekali pun, saya tetap akan menari di atas pentas. Cuma bezanya orang tak biasa lihat saya dan kebetulan pula video itu viral.

"Ramai sahaja sebenarnya menari di situ... Saya hanya berseronok dengan penonton lain tetapi saya pula yang viral," jelasnya.

Tambah Afrina, keluarganya juga tidak memberi sebarang komen selepas melihat video tular itu kerana memahami minatnya dalam dunia tarian sejak kecil lagi.

Aksi lincah Afrina menari jadi perhatian.

Malah Afrina memberitahu dia sebenarnya adalah seorang penari dan pernah menuntut di Sekolah Seni Kuala Lumpur.

"Menari adalah minat saya sejak kecil lagi. Saya hanya menari mengikut tempo dan lirik," ujarnya.

"Bila video itu viral juga, keluarga saya mahupun Aufa tidak menegur apa-apa kerana mereka sememangnya tahu saya seorang penari," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Gadis bertudung viral menari di Big Stage 2023, Afrina Hanie, Adik Aufa Hanie, Big Stage 2023, Hiburan

Summary: <b>AFRINA</b> tidak menyangka dirinya menjadi viral selepas menari di program minggu separuh akhir Big Stage 2023.

Video Afrina menari tular di media sosial.


Noh Salleh terpaksa berebut anak dengan Mizz Nina, rakan pula dedah bakal tamat zaman duda

NAMA penyanyi Noh Salleh kembali menjadi sebutan ramai apabila mendedahkan dia berdepan detik sukar selepas bercerai dengan bekas isteri iaitu Mizz Nina pada Ogos tahun lalu.

Noh atau Mohammad Noh Salleh, 38, menerusi temu bual bersama media di Indonesia mendedahkan kehidupannya sejak enam bulan lalu sukar selain terpaksa berebut hak penjagaan anak angkatnya bersama Mizz Nina iaitu Musa.

"Lagu Manusia nyanyian David Bayu, lagu ini benar-benar satu refleksi terhadap diri saya.

"Sejak enam bulan lalu saya melalui kehidupan yang sukar. Saya bercerai dengan isteri, kemudian berebut anak.

Noh memberitahu berdepan detik sukar selepas bercerai.

"Lagu Manusia seakan kena dengan diri saya sendiri sebagai seorang manusia yang melalui detik sukar dalam hidup," katanya.

Noh berkongsi kesukaran dihadapinya itu ketika diminta berkongsi lima lagu kegemarannya dan memaklumkan Manusia seakan mengisahkan kehidupan pahit yang terpaksa dilalui selepas bercerai.

Sementara itu, salah seorang kenalan Noh dikenali sebagai Karen Portuguese pula seakan-akan memberi bayangan di Instagram vokalis kumpulan Hujan itu akan menamatkan zaman duda tidak lama lagi.

ARTIKEL BERKAITAN: Nama Noh Salleh panas lagi, kali ini meludah ke arah penonton konsert

ARTIKEL BERKAITAN: Mizz Nina umum sudah berkahwin, kini isteri Essam Muhammad

"Hari jadi bermakna dengan rockstar kegemaran saya yang akan berkahwin tidak lama lagi. Tahniah!," kongsinya.

Karen turut berkongsi foto bersama Noh di Instagram miliknya.

Pada Mei lalu, Noh difahamkan sudah mengikat tali pertunangan dengan seorang wanita dikenali sebagai Fatin Athira Mustapa, 30, yang merupakan seorang pemegang Ijazah Sarjana Muda Undang-Undang dari Universiti Teknologi Mara (UiTM), Shah Alam, Selangor.

Rakan Noh memberi bayangan penyanyi itu bakal menamatkan zaman duda.

Timbul desas-desus pasangan itu dikatakan bakal disatukan sebagai suami isteri pada 23 September depan.

Untuk rekod, Noh dan Mizz Nina atau Shazrina Azman mendirikan rumah tangga pada Julai 2011 dan bercerai pada Ogos 2022.

Pasangan berkenaan mengambil seorang anak angkat yang dikenali sebagai Musa.

Namun Mizz Nina kembali mendirikan rumah tangga bersama bersama penyanyi rap dan penulis lirik dari Seattle, Amerika Syarikat (AS) berketurunan Maghribi, Essam Muhammad pada suku kedua tahun ini.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Mizz Nina, Noh Salleh, Noh Salleh bertunang, Noh Salleh bercerai, hiburan

Summary: <b>NOH</b> Salleh berdepan detik sukar selepas bercerai dengan Mizz Nina.

Noh sedang mengira hari bahagia bersama wanita pilihan hatinya.


Alami pendarahan akibat tonsil pecah, kena denggi pula... Tyzo selamat jalani pembedahan telinga dan tekak

PENYAMPAI radio Suria FM Tyzo akhirnya selamat menjalani pembedahan membuang tonsil selama enam jam di sebuah pusat perubatan swasta di Shah Alam pada Selasa lalu.

Tyzo atau Tuah Zolqarnain Idris berkata, dia sepatutnya menjalani pembedahan berkenaan bulan lalu namun ia ditangguhkan susulan doktor mengesan dia dijangkiti demam denggi.

Bagaimanapun doktor terpaksa meneruskan pembedahan tersebut selepas nanah pada bahagian tonsil itu pecah dan berlaku pendarahan tanpa henti selama tiga jam.

"Saya selesai menjalani pembedahan di bahagian telinga dan tekak bagi membuang tonsil. Masalah tonsil saya sudah dua kali jadi sangat teruk.

Tyzo bersyukur pembedahan berjalan lancar.

"Paling tragis sampai saya pasrah antara hidup dan mati apabila dalam kesakitan doktor beritahu saya dijangkiti denggi pula sampai platlet darah jatuh ke tahap 22.

"Disebabkan nanah pada tonsil pecah dan berlaku pendarahan, doktor terpaksa minta bantuan Pusat Darah Negara sebelum melakukan pembedahan membuang nanah bulan lalu," katanya ketika dihubungi mStar pada Khamis.

Dalam pada itu, Tyzo memberitahu dia sebenarnya sudah menderita masalah tonsil sejak 25 tahun lalu namun apabila doktor menasihatinya melakukan pembedahan dia enggan kerana bimbang berdepan masalah vokal.

ARTIKEL BERKAITAN: "Rasa nak menitis air mata" - Shiera dan Tyzo sebak dengar pendedahan seorang pemanggil, celoteh ‘Suria Petang’ selamatkan satu nyawa

ARTIKEL BERKAITAN: Gara-gara terlalu lantang dalam radio, Tyzo digelar 'DJ koyak'... "Saya bangga tapi kalau nak tegur guna otak"

Bagaimanapun kata Tyzo, sejak dua tahun kebelakangan ini masalah tersebut menjadi semakin parah sehinggalah sekitar bulan lalu, dia gagal menanggung kesakitan yang semakin teruk.

"Kali ini pembedahan terpaksa dilakukan sebab bimbang berlaku masalah lain seperti kanser. Kebetulan gegendang telinga saya turut mengalami masalah.

"Jadi pada Rabu lalu doktor melakukan dua pembedahan iaitu di bahagian telinga dan tekak. Alhamdulillah semuanya berjalan lancar dan saya dalam proses pemulihan," katanya.

Kali ini pembedahan terpaksa dilakukan sebab takut jadi kanser.

TYZO

PENYAMPAI RADIO SURIA FM

Sementara itu, Tyzo berkata, dia akan kembali bersiaran di Suria FM dalam tempoh dua ke tiga minggu lalu sehingga tahap kesihatannya kembali pulih.

"Insya Allah dalam dua ke tiga minggu saya akan kembali ke konti. Memang rasa sedih apabila mengalami masalah ini, maklum sahaja tugas sebagai deejay menggunakan suara dan telinga.

"Saya perlu berehat sebelum dapat kembali ke konti Suria FM," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Tyzo, Penyampai radio Suria FM, Tyzo menjalani pembedahan tonsil, Hiburan

Summary: <b>TYZO</b> selamat menjalani pembedahan telinga dan tekak (ENT) selama enam jam di sebuah hospital swasta.


Bawa bersiar di Miami, Hamilton dan Shakira sedang dalam fasa 'mengenali'

CINTA boleh datang pada waktu dan keadaan yang tidak disangka-sangka.

Tidak diduga apabila pelumba Formula Satu, Lewis Hamilton dan penyanyi Colombia, Shakira dikhabarkan akan menghabiskan lebih banyak masa bersama.

Sumber yang rapat dengan pasangan itu memberitahu bahawa kedua-duanya berada di peringkat awal hubungan selepas beberapa kali dilihat bersama.

"Mereka menghabiskan masa bersama dan dalam peringkat 'mengenali'," kata sumber itu.

Kedua-duanya pertama kali dilihat ketika Shakira menghadiri Grand Prix Miami bulan lalu dan mereka makan malam bersama selepas itu.

Video yang tersebar menunjukkan penyanyi 'Hips Don't Lie' dan legenda Formula Satu itu bersama di restoran popular, Cipriani, di Miami, Amerika Syarikat.

Hanya beberapa hari selepas makan malam, Lewis membawa penyanyi Colombia itu bersiar-siar bersama rakannya di Miami. - Marca

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Lewis Hamilton, Shakira, pelumba Formula Satu, F1

Summary: <b>HAMILTON</b> dan Shakira dilihat semakin kerap berjumpa.

Hamilton dan Shakira dilihat semakin kerap berjumpa.


Kontrak William Saliba di Arsenal dilanjutkan... Perjanjian semasa dalam tempoh 12 bulan

ARSENAL telah mencapai perjanjian lanjutan kontrak dengan William Saliba, dengan perjanjian akan ditandatangani dalam beberapa minggu akan datang.

Pemain berusia 22 tahun itu akan menandatangani perjanjian baharu, mengambil masa tinggalnya di Stadium Emirates sehingga sekurang-kurangnya 2027.

Walaupun perjanjian telah dipersetujui, rundingan tetap diteruskan ke peringkat kerja kertas dengan perjanjian mungkin akan ditandatangani dalam dua hingga tiga minggu akan datang.

Persembahan Saliba dalam Liga Perdana pada musim 2022-23 mendapat sambutan menggalakkan dengan pemain Perancis itu mempamerkan aksi mengagumkan pada musim pertamanya dalam bola sepak Inggeris.

Oleh itu, Saliba telah mula menarik perhatian beberapa kelab, baik dalam Liga Perdana dan lebih jauh.

Dengan hanya baki setahun dalam perjanjiannya di kelab itu, pasukan Mikel Arteta berdepan prospek kehilangan bintang muda yang begitu berbakat secara percuma pada musim panas depan, atau menjualnya untuk mendapatkan wang kembali.

Kelab itu telah berbincang dengan wakil Saliba sejak sebelum Piala Dunia, tetapi sebelum ini tiada persetujuan dicapai.

Perjanjiannya yang sedia ada dipercayai menjana pendapatan sekitar £40,000 seminggu, walaupun angka itu mungkin meningkat secara mendadak memandangkan statusnya yang bertambah baik dalam skuad Arteta.

Saliba tidak menandatangani syarat yang lebih baik sejak tiba sebagai remaja pada musim panas 2019 dengan harga £27 juta.

Seperti yang dilaporkan oleh Mail Sport awal bulan ini, Arteta yakin Saliba akan meletakkan pena ke kertas dengan syarat baru, tetapi hanya apabila masa yang sesuai.

Saliba telah menjadi sebahagian daripada pencabar kejuaraan Arteta musim ini, setelah mempamerkan aksi mengkagumkan secara individu dan membantu pasukan itu memperoleh 11 gol tanpa bolos Liga Perdana.

Ketiadaannya akibat kecederaan belakang pada peringkat akhir kempen bertepatan dengan kejatuhan cabaran kejuaraan Arsenal. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

William Saliba, pemain Perancis, Arsenal,

Summary: <b>SALIBA</b> mula menarik perhatian beberapa kelab.

William Saliba setuju dengan kontrak baharu Arsenal, bertahan sehingga sekurang-kurangnya 2027.


Tinggalkan 2 cahaya mata, pelumba BMX maut kemalangan pada usia 29 tahun

PELUMBA basikal BMX Pat Casey terbunuh dalam kemalangan di sebuah trek di San Diego pada Khamis.

Casey disahkan meninggal dunia oleh pasukan perubatan pada pukul 2.45 petang.

Menurut pihak berkuasa, kemalangan berlaku ketika dia sedang melakukan aksi lompatan di Ramona's Slayground Motocross Park.

Casey, 29, mempunyai dua cahaya mata, hasil perkongsian hidup dengan isterinya, Chase.

Untuk rekod, Casey berjinak-jinak dengan basikal BMX ketika berusia dua tahun sebelum menjadi atlet profesional 12 tahun kemudian.

Casey pernah memenangi tempat ketiga dalam kejohanan X-Games 2013. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kemalangan basikal BMX, pelumba BMX maut, Pat Casey meninggal

Summary: <b>CASEY</b> meninggal dunia dalam kemalangan trek pada Khamis.

Casey meninggal dunia dalam kemalangan trek pada Khamis.


Lengan dipegang-pegang, tular video Ronaldo nampak rimas dengan seorang wanita di Singapura

SATU video menjadi tular di TikTok, memaparkan Cristiano Ronaldo seperti kurang senang dengan kehadiran seorang wanita.

Dalam video itu, bintang Portugal itu sedang berdiri di sebelah bekas pelakon Singapura, Wong Li Lin, 50, yang dilihat memegang lengan pemain bola sepak terkemuka itu.

Situasi pada ketika itu sedikit tegang apabila sekumpulan pengunjung sedang memegang kain rentang untuk bergambar dan berasak-asak antara satu sama lain.

Ronaldo, 38, berada di Singapura bagi menunjukkan sokongan terhadap program biasiswa belia yang diterajui sahabat lamanya yang juga seorang dermawan iaitu Peter Lim.

Video yang dimuat naik pelayar bernama @khan_7yt itu turut disertakan kapsyen yang cuba mencungkil sebab mengapa Ronaldo menunjukkan reaksi sebegitu.

"Kalau kita tengok klip video ni, kita dapat lihat yang Cristiano Ronaldo seperti berasa rimas dengan keadaan sekelilingnya. Kenapa agaknya tu?

"Adakah mungkin dia sedang meminta pengawal keselamatan peribadinya untuk beralih ke tepi? Kalau kita analisa video tu secara terperinci, saya rasa ini adalah antara sebab utamanya," katanya berteka-teki.

Tangkap layar video yang tular.

Pelayar tersebut berpeluang berada di Taman Botani Singapura untuk menyaksikan secara langsung acara itu pada 2 Jun lalu.

"Atau ia mungkin sebab ada Wong Li Lin di situ, wanita yang korang (warga maya) panggil 'aunty' (makcik) di ruangan komen. Wong Li Lin sepertinya sedang memegang lengan Ronaldo.

"Adakah itu sebab mengapa Ronaldo marah?" kata pelayar itu lagi cuba membuat tekaan.

Rata-rata warga maya menyalahkan Wong Li Lin kerana berada terlalu hampir dengan Ronaldo sehingga menyebabkan dia berasa kurang selesa.

"Kenapa makcik tu asyik tarik-tarik Cristiano Ronaldo, kalau saya berada di situ pun saya akan marah," kata seorang warga maya yang tidak mengenali siapa itu Wong Li Lin.

Warga maya lain pula cuba menjernihkan keadaan dengan menerangkan apa yang sebenarnya berlaku.

"Cristano Ronaldo tengah penat je tu sebenarnya. Benda mudah nak bergambar tapi jadi rumit sebab orang asyik tolak sana sini," jelas seorang warga maya.

Sebagai makluman, Wong Li Lin merupakan seorang personaliti media dan ahli perniagaan wanita di SIngapaura yang dilahirkan pada Ogos 1972. - The Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, Wong Li Lin, Taman Botani Singapura, Peter Lim, Ronaldo marah

Summary: <b>CRISTIANO</b> Ronaldo dilihat seperti berang terhadap seorang wanita di Singapura.

Ronaldo dilihat seperti rimas terhadap seorang wanita dalam satu acara di Singapura.


Pemain bola sepak tempatan ditahan cederakan kekasih di hotel

SEORANG pemain bola sepak profesional yang menyarung jersi Sabah di Liga Super Malaysia ditahan polis kerana didakwa mencederakan teman wanitanya di sebuah hotel di Petaling Jaya, Selangor.

Ketua Polis Daerah Petaling Jaya, Asisten Komisioner Mohamad Fakhrudin Abdul Hamid, berkata pihaknya menerima laporan daripada seorang wanita tempatan jam 6 pagi Rabu.

"Dalam satu perselisihan faham, teman lelaki itu bertindak fizikal dan menyebabkan mangsa mengalami kecederaan di bahagian badan mangsa.

"Suspek juga merosakkan telefon bimbit mangsa. Hasil maklumat dan risikan, polis menahan suspek dalam satu serbuan di sebuah hotel di sekitar Petaling Jaya untuk membantu siasatan," katanya dalam satu kenyataan.

Terdahulu tular di media sosial desas-desus tentang seorang bekas pemain kebangsaan yang memukul kekasihnya sehingga lebam di tangan dan mendapat beberapa kesan calar.

Mangsa yang juga merupakan seorang doktor mendapatkan rawatan susulan di sebuah klinik swasta dan mengambil keputusan untuk mendedahkan perkara itu kepada umum melalui akan Instagramnya.

Fakhrudin berkata kes disiasat mengikut Seksyen 323/ 427 Kanun Keseksaan.

Suspek dibebaskan dengan jaminan polis sementara kertas siasatan dilengkapkan. - The Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pemain bola sepak Sabah, cedera teman wanita, pukul kekasih, Liga Super Malaysia

Summary: <b>SEORANG</b> wanita mendakwa dirinya telah didera oleh seorang pemain bola sepak tempatan.

Seorang wanita mendakwa didera oleh seorang pemain bola sepak tempatan.


Bekas pemain NFL tak makan 40 hari, elak diri tengok cermin demi nampak kurus

PEMENANG Super Bowl, Russell Okung menunjukkan penurunan berat badannya yang menakjubkan sebanyak 100 pound (45 kilogram) selepas berpuasa selama 40 hari.

Sewaktu bertahun-tahun kemuncaknya bermain untuk Seattle Seahawks, Denver Broncos, dan lain-lain, Okung merupakan antara pemain yang paling digeruni dalam Liga Bolasepak Nasional (NFL).

Dia menggunakan saiz badannya yang besar berketinggian 6 kaki dan 5 inci serta berat 330 pound (150 kilogram) sebagai kelebihannya ketika zaman kegemilangannya.

Selama 40 hari yang panjang dan meletihkan, Okung tidak mengambil sebarang makanan pepekal.

Dia hanya mengambil air minuman, sekali gus menyaksikan penurunan berat badannya yang mendadak.

Walaupun mungkin sudah menurunkan berat badan sepanjang tempoh itu, namun dia masih belum melihat cermin untuk melihat perubahannya.

"Lama-lama, (minum) air sahaja, puasa. Saya melakukannya," katanya.

Terdahulu, dia memaklumkan sedang menjalani transformasi.

"Selama 40 hari. Tiada makanan, hanya air. Dan kini, sudah tiba masanya untuk melakukannya sekali lagi," ujarnya. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Russell Okung, bintang NFL, transformasi, turun berat badan, puasa

Summary: <b>TRANSFORMASI</b> Russell Okung menyaksikan berat badannya menyusut sebanyak 45 kilogram selepas 40 hari.

Okung melakukan transformasi dengan 'berpuasa' selama 40 hari. gambar Twitter/RussellOkung


Pantas! Gol minit ke-90 jadi penyelamat, West Ham julang trofi Eropah selepas 58 tahun

JARROD Bowen bukan sahaja 'penyelamat' pasukan West Ham malah dia turut mengejutkan semua pihak apabila berjaya menjaringkan gol kemenangan pada minit ke-90 sekali gus menjadikan Fiorentina 1, West Ham 2.

Kemenangan itu juga mampu membuatkan David Moyes menarik nafas lega kerana dia hampir dipecat beberapa kali.

Terdahulu, pasukan Moyes mendahului menerusi sepakan penalti Said Benrahma selepas VAR melihat bola baling daripada kapten Fiorentina, Cristiano Biraghi.

Namun hanya lima minit selepas West Ham meletakkan diri mereka dalam kedudukan yang hebat, Giacomo Bonaventura memberikan penyudah yang digilap untuk menyamakan kedudukan Itali.

Permainan yang pada awalnya agak perlahan menyebabkan beberapa penyokong West Ham bertindak di luar kawalan sehingga boleh mengakibatkan kelab itu menghadapi masalah.

Mana tidaknya, penyokong West Ham yang kecewa selepas Gonzalez tewas sekali lagi selepas memenangi sepakan sudut, mula melontar gelas bir plastik ke atas padang dengan vape mengenai Biraghi.

Permainan dibuka dan kedua-dua pasukan mempunyai peluang masing-masing.

Moyes cuba menyegarkan keadaan dengan menggantikan Benrahma dengan Pablo Fornals ketika masa perlawanan berbaki 14 minit.

Pada minit ke-89, Areola melakukan penyelamatan penting untuk menepis rembatan jarak jauh dari Sofyan Amrabat. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

West Ham, jaring minit 90, gol penyelamat,

Summary: <b>BOWEN</b> diangkat sebagai wira kerana berjaya menambah gol pada saat akhir perlawanan.

The Hammer meraikan kejayaan mereka di Prague.


Messi laku keras! Chelsea dan Newcastle United juga berminat nak ‘sambar’

PENYERANG Paris Saint-Germain (PSG), Lionel Messi telah mendapat tawaran daripada dua kelab terkemuka Eropah dalam beberapa jam yang lalu.

Sebelum ini, Barcelona dan Al-Hilal adalah dua kelab yang mendahului perlumbaan untuk menandatangani Messi secara percuma.

Dikhabarkan juga, Messi turut diintai Inter Miami kebelakangan ini.

Bagaimanapun, menurut wartawan Pablo Gravellone, Messi kini telah menerima dua tawaran iaitu daripada Chelsea dan Newcastle United.

Kedua-dua kelab Liga Perdana berkenaan sedang memantau situasi bintang Argentina itu.

Perpindahan ke Liga Perdana juga mungkin menjadi antara pilihan yang dipertimbangkan pemenang tujuh kali Ballon d'Or itu. -Dailypost

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Lionel Messi, laku keras, Chelsea, Newcastle United, Chelsea

Summary: <b>KEDUA-DUA</b> kelab Liga Perdana berkenaan sedang memantau situasi Messi.

Kontrak Messi dengan PSG bakal tamat pada Jun.


Rasa tak sihat ketika perlumbaan, Marquez muntah dalam topi keledar sebelum kemalangan

BINTANG MotoGP Alex Marquez muntah dalam topi keledar yang dipakainya sebelum terbabas ketika perlumbaan Grand Prix Amerika.

Pelumba Sepanyol itu turun ke trek pada petang Sabtu dengan penuh bertenaga berikutan penamat podium sebelum ini di Argentina.

Namun harapannya untuk mengulangi prestasi itu terkubur apabila dia muntah secara tiba-tiba sebelum terlibat dalam kemalangan.

"Saya berasa baik dari segi prestasi dalam perlumbaan.

“Malangnya, saya tidak berasa sihat secara fizikal malah saya muntah semasa brek di selekoh 12 dan terbabas," ujarnya.

Marquez yang tidak mengalami sebarang kecederaan muntah sekali lagi ketika dia kembali ke garaj. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

muntah dalam helmet, Marquez muntah, Marquez kemalangan

Summary: <b>MARQUEZ</b> mengakui tidak sihat ketika perlumbaan itu.

Marquez muntah sebelum terlibat kemalangan pada Sabtu. -Getty Images


Bertahun menabur bakti, Benzema ucap selamat tinggal kepada Real Madrid

PENYERANG sensasi Real Madrid, Karim Benzema bersetuju dengan perjanjian untuk menamatkan era kegemilangannya di kelab berkenaan, umum Los Blancos semalam.

Penyerang berusia 35 tahun itu minggu ini dikaitkan dengan perpindahan lumayan ke Arab Saudi.

"Pemain Real Madrid dan kapten kami, Karim Benzema sudah bersetuju untuk menamatkan era gemilang yang tidak boleh dilupakan sebagai pemain di kelab kami.

"Madrid mahu menunjukkan penghormatan dan rasa sayang terhadap seseorang yang pernah menjadi legenda terhebat kami." kata Real Madrid dalam satu kenyataan.

Pengumuman itu hadir selepas jurulatih Madrid, Carlo Ancelotti berkata kelmarin tiada sangsi lagi mengenai masa depan Benzema di Madrid, dengan penyerang itu ada kontrak berbaki setahun di sana.

Benzema sendiri pada mulanya menidakkan khabar angin tersebut selepas laporan muncul minggu ini mengatakan kemungkinan dia akan berhijrah ke Arab Saudi. - The Guardian

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Karim Benzema, Real Madrid, Carlo Ancelotti, la Liga

Summary: <b>KARIM</b> Benzema bakal meninggalkan Real Madrid.

Karim Benzema bakal meninggalkan Real Madrid.


Patut hiburkan tetamu di majlis nikah tapi Shuib tak beri izin, ramai puji suara lunak Watie Hanifiah

ISTERI pelawak Shuib mendedahkan dia sepatutnya menghiburkan tetamu ketika majlis pernikahan mereka yang diadakan pada 23 Jun lalu namun tidak mendapat keizinan suaminya.

Watie atau Fati Nikmatul Adawiyah Hanifiah, 35, bagaimanapun terharu apabila dapat menyanyikan lagu Cinta Tak Harus Memiliki nyanyian asal kumpulan ST12 buat Shuib ketika berada di rumah.

Apa lebih menarik perhatian, Shuib turut bermain gitar sambil Watie menyanyikan lagu tersebut dalam sebuah bilik dengan pencahayaan samar-samar bagi menimbulkan suasana romantik.

Shuib dan Watie kini bergelar suami isteri.

Watie turut berkongsi video berdurasi satu minit itu di Instagram miliknya sebagai kenang-kenangan.

"Malam tadi dia (Shuib) baik hati... Buat pertama kali dia sudi main gitar sambil dengar isteri dia menyanyi.

ARTIKEL BERKAITAN: "Saya tidak dijemput" - Jep perjelas tak datang majlis kahwin Shuib dan Watie

ARTIKEL BERKAITAN: "Shuib very romantic man" - Mamat sempat 'video call', bergurau sebelum akad nikah

"Bolehlah lepas kempunan sebab sewaktu majlis pernikahan tempoh hari Shuib tak beri (izin) isteri dia ini menyanyi," katanya.

Dalam pada itu, Watie berkata, dia pernah bertanya kepada Shuib punca tidak mengizinkan dia menyanyi kerana Shuib pernah memberitahu dia mencari pasangan yang pandai menyanyi.

"Bukan senang sebenarnya suami nak beri isteri dia menyanyi. Sampai kadang-kadang saya tanya dekat dia, awak kata cari pasangan pandai menyanyi... tapi kenapa awak tak beri saya menyanyi.

"Saya nyanyi tak sedap ke?," ujarnya.

Sementara itu, menerusi ruang komen, ramai memuji kelunakan vokal Watie malah ada tidak menyangka usahawan itu berbakat besar sebagai penyanyi.

"Dengar sampai lima kali rasa tenang je dengar suara nyanyi macam ini.

"Sedapnya suara! Tolong buat video nyanyi banyak-banyak," antara komen netizen.

Watie dan Shuib, 39, sah bergelar suami isteri pada majlis yang berlangsung di Putra Glass Hall, Shah Alam.

Shuib dan Watie sewaktu berbulan madu di Langkawi.

Majlis akad nikah itu turut dihadiri rakan-rakan selebriti termasuk Fasha Sandha, Nora Danish, MK K-Clique, Wan Sharmila, Marsha Milan dan ramai lagi.

Untuk rekod, Shuib memiliki empat orang cahaya mata hasil perkahwinan bersama Allahyarham Siti Sarah Raisuddin iaitu Uwais Alqarni, 11, Dzahira Talita Zahra, 9, Ariq Matin, 6, dan Ayash Affan yang kini berusia dua tahun.

Siti Sarah meninggal dunia pada 9 Ogos 2021 akibat jangkitan Covid-19.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Shuib main gitar untuk Watie, Shuib, Watie Hanifiah, Gosip artis, Hiburan

Summary: <b>SHUIB</b> turut bermain gitar sambil Watie menyanyikan lagu Cinta Tak Harus Memiliki.


“Saya tidak dijemput” - Jep perjelas tak datang majlis kahwin Shuib dan Watie

KETIADAAN kelibat pelawak Jep Sepahtu ketika majlis pernikahan sahabatnya iaitu Shuib minggu lalu menjadi tanda tanya dalam kalangan peminat mereka.

Malah ketika Jep atau Muhd Nadzri Zainal Abidin, 38, membuat video siaran langsung di TikTok miliknya, peminat turut membangkitkan perkara itu bagi mendapat jawapan daripadanya.

Bersahaja menjawab pertanyaan itu, Jep yang berada di kampung untuk menyambut Hari Raya Aidiladha memberitahu dia tidak hadir kerana tidak mendapat jemputan.

Jep mendedahkan dalam satu sesi siaran langsung di TikTok.

"Oh saya tidak dijemput," jawabnya ringkas.

Sebelum ini, hubungan kedua-dua pelawak ini dikatakan renggang selepas Shuib mengambil keputusan tidak lagi kembali menyertai program Sepahtu Reunion.

ARTIKEL BERKAITAN: Cubaan pujuk sertai semula Sepahtu Reunion tak wujud, Shuib tetap dengan pendirian - "Mereka tahu sebabnya"

ARTIKEL BERKAITAN: Jep dedah Shuib enggan sertai SRL akibat tak puas hati digantung Astro kerana aksi kurang sopan

Malah Shuib menyangkal wujud sesi pujuk memujuk agar dia kembali ke pangkuan program berkenaan sehingga menimbulkan pelbagai presepsi kurang baik tentang mereka berdua.

Susulan itu, Jep mendedahkan Shuib mengundurkan diri selepas insiden dia melakonkan salah satu babak yang didakwa terdapat unsur lucah sehingga menerima kecaman ramai.

Disebabkan itu, Shuib digantung daripada muncul dalam program tersebut selain diminta membuat permohonan maaf secara terbuka namun dia tidak dapat menerima keputusan itu.

Pada 23 Jun lalu, Shuib dan Watie Hanifiah sah bergelar suami isteri pada majlis yang berlangsung di Putra Glass Hall, Shah Alam.

Shuib selamat mendirikan rumah tangga bersama Watie.

Majlis akad nikah itu turut dihadiri rakan-rakan selebriti termasuk Fasha Sandha, Nora Danish, Ustaz Don Daniyal, MK K-Clique, Wan Sharmila dan Marsha Milan.

Untuk rekod, Shuib memiliki empat orang cahaya mata hasil perkahwinan bersama Allahyarham Siti Sarah Raisuddin iaitu Uwais Alqarni, 11, Dzahira Talita Zahra, 9, Ariq Matin, 6, dan Ayash Affan yang kini berusia dua tahun.

Siti Sarah meninggal dunia pada 9 Ogos 2021 akibat jangkitan Covid-19.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Shuib, Jep Sepahtu, Shuib nikah, Kontroversi, Gosip artis, Hiburan

Summary: <b>KETIADAAN</b> Jep Sepahtu ketika majlis pernikahan Shuib menjadi tanda tanya peminat.

Jep akhirnya menjawab persoalan peminat.


Dulu stesen radio tak pandang Danial Kifli, sekarang trending di YouTube

PENDATANG baharu Danial Kifli tidak berkecil hati apabila ada stesen radio enggan memutarkan single pertamanya berjudul Permata Istimewa kerana menyifatkan lagu itu mempunyai lirik kebudak-budakkan.

Danial atau Muhammad Ariff Danial Kifli, 20, sebaliknya berkata, lagu ciptaannya itu disifatkan membawa tuah apabila dia dilamar syarikat rakaman Awal Muzik yang melihat potensi pada dirinya sebagai seorang penyanyi dan penulis lagu.

"Lagu pertama memang saya sendiri yang hasilkan dan Alhamdulillah lagu itu sudah menerima 189,000 ribu tontonan di YouTube.

"Permata Istimewa bagaimanapun tidak mendapat sokongan industri malah ada stesen radio mengatakan lirik lagu itu kebudak-budakkan selain susunan muziknya sudah lapuk.

Danial masih belajar untuk menjadi lebih baik.

"Tapi saya fikir positif kerana lagu itu yang membuatkan syarikat rakaman mengenali saya dan melamar saya menjadi artis dibawah naungan mereka," katanya kepada mStar.

Tidak putus semangat untuk menghasilkan karya baharu, Danial muncul dengan single kedua berjudul Pergilah Cinta.

Pergilah Cinta merupakan lagu ciptaannya bersama komposer Knight Cydeen dan kini sedang trending di YouTube dengan hampir 700,000 ribu tontonan.

ARTIKEL BERKAITAN: Juri cuma bagi 20 markah, berhenti kerja kedai kasut kerana tiada minat... Jom kenali penyanyi baharu Ashmirul!

ARTIKEL BERKAITAN: Kucaimars hilang sebab fokus perniagaan, tampil lagu galau 'Salah Hati' buat peminat

Jelas Danial, kejayaan itu tidak membuatkan dia mendabik dada sebaliknya bimbang dengan respon negatif yang mungkin diberikan netizen.

"Alhamdulillah saya bersyukur lagu Pergilah Cinta menjadi trending di YouTube dan ketika ini ia mendapat hampir 700,000 tontonan di YouTube.

"Saya teruja tetapi dalam masa yang sama berasa agak bimbang kerana bukan semua orang memandang ia sebagai satu perkara positif.

Sebelum ini ada stesen radio yang cakap lagu saya arrangement lama, lirik macam budak-budak.

DANIAL KIFLI

PENYANYI

"Contohnya mungkin ada yang pertikaikan 'siapa budak ni, trending tapi aku tak kenal pun'. Tak mengapalah saya anggap semua orang bermula daripada bawah," ujarnya.

Pun begitu, Danial mengambil kata-kata negatif yang dilemparkan sebagai pembakar semangat untuk dia terus berjuang dalam dunia hiburan.

Kata Danial, niatnya hanya mahu menghiburkan orang ramai, selain meneruskan kerjaya sebagai seorang pencipta kandungan media sosial juga.

Danial sentiasa positif menerima kritikan netizen.

"Saya anggap kritikan netizen sebagai pembakar semangat. Betul, mungkin ramai lagi yang tidak mengenali nama saya jadi saya mahu perkenalkan kepada orang ramai siapa Danial Kifli sebenarnya.

"Saya mula menapak sebagai content creator dan saya bukan ingin mengejar popular. Saya hanya mahu gembirakan orang lain.

"Saya hanya mahu menghiburkan semua orang dan bukannya untuk mencari musuh. Saya nak sebarkan kebaikan yang mampu buatkan semua orang terhibur," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Danial Kifli, Artis BBNU, Artis baharu, Gosip artis, Hiburan

Summary: <b>DANIAL</b> bagaimanapun tidak mendabik dada sebaliknya mahu terus perbaiki diri.

Danial tidak hanya mahu mengejar populariti.


Isu semasa inspirasi Sophia Liana tulis ‘Nah’, papar penunggang agama dalam muzik video

ISU semasa dan masalah yang berlaku dalam kalangan masyarakat menjadi inspirasi buat penyanyi rap wanita Sophina Liana tampil dengan single terbaharunya berjudul Nah.

Tidak hanya menerusi penulisan lirik, Sophia atau Sophiatul Liana Mohamed Sobri, 33, berani membawa mesej pengajaran kepada umum dalam pembikinan muzik video lagu berkenaan.

“Konsep muzik video diketengahkan adalah mengenai isu semasa. Kami ada cerita yang ingin disampaikan kepada orang ramai.

Sophia berani menyuarakan pandangan menerusi lagu Nah.

“Isu pertama adalah pergaduhan antara pasangan yang sering menyalahkan antara satu sama lain.

“Manakala senario kedua menggambarkan seorang penunggang agama sedang menggunakan telefon bimbit menonton bahan lucah. Selain itu ada juga kisah seorang yang suka mengambil kesempatan terhadap wanita,” katanya.

ARTIKEL BERKAITAN: ‘Sitism’ kejutan Siti Nurhaliza buat peminat, ada maksud di sebalik nama album baharu

ARTIKEL BERKAITAN: Kucaimars hilang sebab fokus perniagaan, tampil lagu galau ‘Salah Hati’ buat peminat

Bercakap lanjut, Sophia memberitahu sikap manusia yang suka mencari kesalahan orang lain juga adalah kisah yang ingin diketengahkan dalam lagunya itu.

Dalam masa sama dia juga sudah meneliti setiap baris lirik yang ditulis agar maksud sebenar dapat disampaikan dengan baik sekaligus diterima pendengar.

Orang sekeliling yang memberi aura positif membuatkan proses rakaman lagu ini mudah

SOPHIA LIANA

PENYANYI

“Kalau kita tengok sekarang ini ada orang yang lebih gemar menuding jari atau menyalahkan orang lain. sendiri. Malah ada juga yang tidak bertanggungjawab terhadap tindakan sendiri.

“Kisah ini saya cuba saya adaptasikan dalam lagu Nah. Proses penulisan lagu ini berjalan dengan lancar, mungkin disebabkan kami sudah perincikan mengenai kandungan yang dimahukan,” ujarnya.

Sophia berharap lagu Nah dapat memberi impak kepada pendengar.

Sophia juga mendapat kerjasama Navigator, Mambang dan Zizi Kirana dalam penghasilan lagu ini.

“Orang sekeliling yang memberi aura positif membuatkan proses rakaman lagu ini mudah. Saya mendapat bantuan daripada Zizi dan Mambang dari segi melodi sebelum masuk ke studio rakaman.

“Semoga dengan sokongan semua pihak, lagu ini dapat memberi satu impak dalam industri muzik tanah air,” jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Sophia Liana, lagu baru Sophia Liana, lagu Nah, kumpulan De fam, Zizi Kirana, penunggang agama

Summary: <b>LIANA</b> meneliti setiap baris lirik yang ditulis agar maksud sebenar dapat disampaikan dengan baik.

Sophia membawa isu semasa dalam penceritaan lagu baharu.


Lee Jung Jae terima bayaran RM4.6 juta satu episod Squid Game 2, kini aktor termahal Korea Selatan

PELAKON Lee Jung Jae dilaporkan meminta bayaran sebanyak AS$1 juta atau sekitar RM4.6 juta untuk setiap episod drama Squid Games musim kedua yang bakal menjalani penggambaran tidak lama lagi.

Allkpop melaporkan pihak penerbit drama bersiri popular itu Netflix bersetuju dengan permintaan tersebut sekali gus menjadikan Jung Jae aktor dari Korea Selatan dengan bayaran tertinggi.

Pelakon itu bakal menerima bayaran berjumlah AS$13 juta (RM60 juta) untuk 13 episod Squid Game 2.

Siri Squid Game berjaya menambat hati ramai penonton.

Menerusi musim pertamanya, Jung Jae membawa kejayaan besar apabila siri itu popular di seluruh dunia dengan keuntungan lebih daripada AS$900 juta atau RM4.1 bilion.

Ia menjadikan Squid Game siri paling banyak ditonton di platform penstriman Netflix hanya selepas 28 hari ditayangkan pada 2021.

ARTIKEL BERKAITAN: T.O.P Big Bang antara pelakon Squid Game 2, peminat mahu boikot

ARTIKEL BERKAITAN: Pelakon Squid Game, O Yeong-su raih trofi Golden Globe Award 2022

Sebelum ini, Jung Jae dilaporkan dibayar sebanyak AS$248,000 (RM1.1 juta) bagi setiap episod untuk musim pertama, yang membawa pendapatan sebanyak AS$2.2 juta (RM10 juta) dan menjadikannya pelakon lelaki kedua termahal selepas Kim Soo Hyun.

Sebelum ini, Soo Hyun perna menerima bayaran AS$423,000 (RM1.9 juta) bagi setiap episod drama lakonannya berjudul One Ordinary Day pada 2021.

Jung Jae akan memainkan semula wataknya sebagai Seong Gi Hun dalam Squid Game 2 bersama barisan pelakon termasuk Im Si Wan, Kang Ha Neul, Park Sung Hoon, Yang Dong Geun, Park Gyu Young, Jo Yu Ri dan bekas ahli kumpulan Big Bang iaitu T.O.P.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Lee Jung Jae, Squid Game musim kedua, K-drama, Netflix, Artis Korea, Bintang global, Hiburan

Summary: <b>SQUID</b> Game 2 bakal menemui penonton tidak lama lagi.

Lee Jung Jae teraju utama dalam siri Squid Game.


Inara Rusli benar Virgoun jumpa anak tapi bersyarat, tiada niat berbaik semula

ISTERI Virgoun iaitu Inara Rusli memberitahu dia sudah membenarkan tiga orang anaknya bertemu penyanyi itu meskipun kes perceraian mereka belum selesai.

Inara bagaimanapun meletakkan beberapa syarat pada sesi pertemuan itu termasuk anak-anaknya sentiasa di bawah pengawasan selain tidak boleh bermalam ditempat lain.

"Saya tiada masalah Virgoun berjuma anak-anak malah mereka juga ada bertemu baru-baru ini dan meluangkan masa bersama di rumah.

"Cuma saya letakkan syarat iaitu tidak boleh bawa anak keluar bermalam ditempat lain. Kalau tetap mahu bawa mereka keluar, saya akan ikut," katanya.

Inara bertegas tidak akan berbaik semula dengan Virgoun.

Sebelum ini mahkamah syariah di Jakarta memberikan hak penjagaan kepada Inara selain memerintahkan Virgoun tidak mendekati anak-anak dan isterinya itu.

Dalam pada itu, Inara menegaskan syarat yang diletakkan itu bukan bermaksud dia mahu kembali ke pangkuan suaminya itu sebaliknya hanya mahu memastikan keselamatan anak-anak.

ARTIKEL BERKAITAN: Lelaki kejar cinta bekas isteri Virgoun, Inara belum sedia cari pengganti

ARTIKEL BERKAITAN: Konsert Pink terhenti seketika, peminat lempar bungkusan abu mayat ibu ke atas pentas

“Saya ikut sama bukan bermaksud kami tinggal sebumbung. Kami boleh tinggal di tempat yang berbeza cuma saya mahu sentiasa mengawasi anak-anak,” jelasnya.

Virgoun memfailkan cerai terhadap Inara pada awal Mei lalu selepas isterinya membuat pendedahan tentang kecurangan penyanyi berkenaan secara terbuka.

Penyanyi itu mahu menceraikan isterinya kerana mengakui semua kesalahan telah dilakukan sepanjang perkahwinan mereka.

Untuk rekod, Virgoun dan Inara mendirikan rumah tangga pada 2014 dan mereka dikurniakan tiga orang cahaya mata iaitu Starla Rhea Idola Virgoun, Faithlee As-Sya'ir Virgoun, dan Terang Sharique Virgoun.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Inara Rusli, Virgoun, anak-anak Virgoun, kes cerai artis, penyanyi Indonesia, Virgoun cerai, Virgoun curang

Summary: <b>INARA</b> letak syarat bagi memastikan keselamatan tiga anak mereka.

Inara tidak menghalang Virgoun bertemu anak-anak.


Jurusolek Nurul Shukor berani tunjal kepala Inspektor Sheila… Dia mesra, boleh bergurau

KETIKA ini nama Inspektor Sheila barangkali menjadi individu paling dibenci rakyat Malaysia susulan beberapa videonya berlagak sombong tular di media sosial termasuk mengaibkan seorang anggota polis berpangkat lans koperal dan dua orang awam.

Bagaimanapun sejak beberapa hari lalu, tular pula video menaparkan Sheila menghadiri kelas solekan bersama jurusolek terkenal Nurul Shukor yang memperlihatkan karakter berbeza anggota polis itu.

Menerusi video berkenaan, Sheila dilihat seorang yang mesra selain banyak bergurau tidak seperti dalam rakaman yang tular tentang dirinya malah cukup disenangi oleh rakan-rakan yang lain termasuk Nurul.

Bercakap kepada mStar, Nurul berkata, video tular itu sebenarnya berlaku sekitar dua minggu sebelum Sheila menjadi perhatian rakyat Malaysia.

Nurul menyifatkan Sheila seorang yang ramah.

Kata Nurul, Sheila hadir sebagai peserta di Master Class Farmasi Beauty Influencer yang diadakan di Shah Alam dan dia menyifatkan wanita itu sebagai seorang periang dan boleh diajak bergurau.

"Sebenarnya perkara ini berlaku sebelum isu mengenainya viral lebih kurang dua minggu lalu.

"Sheila ini sebenarnya baik dan peramah orangnya. Saya boleh bergurau, 'tunjal' kepala dia. Dia orang yang boleh kita jadikan kawan.

ARTIKEL BERKAITAN: Inspektor Sheila mengaku tidak bersalah mengugut, aib kehormatan orang awam

ARTIKEL BERKAITAN: "Padanlah dengan harga artis"... Janna Nick upah MUA dari Thailand, netizen 'siasat' kos mekap kahwin hampir RM10,000

"Mungkin orang lihat dia seorang yang tegas, tapi di sebalik itu dia tidaklah sekejam seperi yang netizen katakan," katanya yang juga antara penatarias penyanyi Datuk Seri Siti Nurhaliza.

Dalam pada itu, Nurul memuji personaliti Sheila dan dia merupakan seorang pelajar yang terbuka untuk menerima ilmu dan sedia untuk ditegur.

Tambah Nurul lagi, dia seolah-olah menyerap semangat daripada anggota polis itu kerana sikapnya yang tegas dan lantang bersuara.

Sheila ini sebenarnya baik dan peramah orangnya. Mungkin orang lihat dia seorang yang tegas.

NURUL SHUKOR

JURUSOLEK

"Daripada awal hingga ke akhir kelas, saya rasa diri saya mendapat satu semangat bila orang bercakap loud and clear dengan saya, banyak bertanya tentang solekan. Itu menjadikan saya lebih seronok.

"Dia bukan seorang yang ingin bangkang apa kita ajar. Tidak. Dia seorang pelajar yang mahu belajar malah dia seorang terbuka menerima teguran... dalam masa sama kelas kami diselang-selikan dengan senda gurau," ujarnya.

Berkongsi perasaan selepas melihat Sheila tular di media sosial, Nurul mengakui terkejut namun tidak pernah rasa ingin menghakimi individu tersebut.

Kata Nurul, dia menghormati setiap individu yang pernah dikenalinya dan menyifatkan semua orang mempunyai hak untuk dihormati.

Sheila sebelum ini menjadi bualan netizen di media sosial.

"Ketika namanya menjadi sebutan saya terkejut juga. Orang yang pernah mendampingi saya dan pernah berseronok dalam kelas solekan, tiba-tiba menjadi bualan satu Malaysia.

"Saya seorang jurusolek artis yang dah berjumpa dengan ramai orang. Saya tidak ada sekelumit rasa ingin menghakimi orang lain.

"Bagi saya, semua orang sama saja dan hormat-menghormati itu sangat penting," katanya.

Sheila didakwa di Mahkamah Majistret Selayang pada Isnin lalu atas dua pertuduhan mengaibkan kehormatan seorang anggota polis berpangkat Lans Koperal dan seorang pemuda serta satu tuduhan melakukan ugutan jenayah terhadap seorang wanita warga emas.

Sebelum ini tular memperlihatkan Sheila memarahi anggota polis berpangkat lans korperal.

Pendakwaan dilakukan bawah Seksyen 509 Kanun Keseksaan dan Seksyen 506 akta yang sama.

Dia mengaku tidak bersalah atas ketiga-tiga pertuduhan dan diikat jamin RM5,000 dengan seorang penjamin.

Mahkamah menetapkan 7 Ogos ini untuk sebutan semula kes.

Sehubungan itu Polis Diraja Malaysia (PDRM) mengenakan tindakan tatatertib terhadapnya termasuk digantung tugas.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Nurul Shukor, Inspektor Sheila, Mekap artis, Personaliti sebenar Inspektor Sheila, Gosip artis, Hiburan

Summary: <b>NURUL</b> berkongsi karakter berbeza Inspektor Sheila yang mungkin tidak diketahui ramai.

Nurul berkongsi personaliti baik Inspektor Sheila.


‘Perempuan Itu’ berjaya tawan hati penonton, tindakan berdiam diri Erma Fatima berbaloi

KEJAYAAN Perempuan Itu yang berjaya menyentuh hati penonton membuktikan karya itu bukan seperti apa diperkatakan menerusi kontroversi menyelubungi drama berkenaan sebelum ini.

Pelakon dan penerbit Erma Fatima, 55, berkata, dia memilih mendiamkan diri kerana ingin membuktikan dengan karya penuh meskipun teruk dihina dan menerima kata-kata kecaman netizen.

Katanya lagi, dia juga tidak cuba menegakkan benang yang basah kerana kontroversi yang melanda adalah satu kesalahan yang tidak perlu ditegakkan.

Mimi Lana (kanan) dan Siti Hariesa selaku teraju utama Perempuan Itu.

"Satu ketika dulu saya dihina, dimaki, disumpah seranah kerana kealpaan kami pada satu klip yan terlepas dimuat naik di media sosial.

"Saya mendiamkan diri dan saya dituduh tidak bertanggungjawab. Saya berjanji akan menjawab semua cemuhan itu dalam karya saya itu nanti apabila ia ditayangkan.

ARTIKEL BERKAITAN: Erma Fatima tak mahu jadi syaitan bertopengkan manusia, ambil tanggungjawab kontroversi melanda 'Perempuan Itu'

ARTIKEL BERKAITAN: "Tiada malaikat atau syaitan"... Erma Fatima tanya Zul Ariffin 'siapa suruh muat naik video itu?'

"Apa yang ingin saya sampaikan dalam drama ini bukanlah pada satu klip itu. Salah tetap salah. Kami tidak boleh menghalalkan yang haram... saya akur akan perkara itu," katanya.

Erma berkongsi perkara itu menerusi sebuah hantaran yang dimuat naik di TikTok miliknya pada Jumaat.

Drama Perempuan Itu diselubungi kontroversi apabila pelakon utamanya, Zul Ariffin memuat naik babak ghairah di media sosialnya sehingga ia menimbulkan kemarahan masyarakat.

Menerusi klip tersebut, Zul dilihat mendukung aktres Siti Hariesa dengan aksi tidak senonoh yang disifatkan sebagai tidak sesuai untuk tontonan masyarakat di negara ini.

Erma mengucapkan terima kasih buat seluruh tenaga pekerja Perempuan Itu.

Erma sebagai penerbit turut menerima pelbagai kecaman susulan insiden tersebut.

Sementara itu, Erma turut melahirkan penghargaan buat semua barisan pelakon Perempuan Itu bersempena episod terakhir drama tersebut yang ditayangkan pada malam Khamis lalu.

Selain Zul Ariffin dan Siti Hariesa, drama tersebut turut dibintangi oleh Mimi Lana, Eman Manan, Azizah Mahzan, Iqbal Zulkifli dan ramai lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Erma Fatima, Perempuan Itu, Drama, Kontroversi Zul Ariffin, Gosip artis, Hiburan

Summary: <b>ERMA</b> memilih mendiamkan diri kerana ingin membuktikan dengan karya penuh meskipun teruk dihina.

Drama Perempuan Itu berjaya menyentuh hati penonton.


Tolak tawaran masuk universiti sebab ibu bapa susah, Mila Jirin tak menyesal utamakan keluarga

PENYANYI dan usahawan Mila Jiran mendedahkan dia pernah menolak tawaran menyambung pengajian di sebuah universiti kerana mahu terus bekerja bagi membantu meringankan beban kewangan ibu bapanya ketika itu.

Mila atau Norsyarmila Jirin, 36, berkata, dia juga tidak pernah menunjukkan surat tawaran kepada ibu bapanya kerana tidak mahu menyusahkan keluarga apatah lagi hidup mereka ketika itu susah.

“Saya tidak tunjuk pun surat tawaran universiti kepada ibu bapa. Selepas tamat Sijil Peperiksaan Malaysia (SPM) saya memang nak kerja. Ibu bapa saya hidup susah ketika itu dan adik-beradik pun masih bersekolah.

Faktor ekonomi keluarga membuatkan Mila memilih untuk bekerja selepas tamat persekolahan.

“Saya menyaksikan sendiri kesusahan ibu dan ayah. Dalam hati memang saya susah berniat untuk cari duit dan membantu keluarga,” katanya.

Mila berkongsi kisah tersebut dalam sebuah video yang dimuat naik di laman Instagram miliknya pada Khamis.

ARTIKEL BERKAITAN: Tiada bonus cuma beri duit raya... Mila Jirin sedih dituduh tak hargai 200 pekerja

ARTIKEL BERKAITAN: [VIDEO] Pakai tudung sebab rambut rosak, Mila Jirin syukur jadi asbab tutup aurat... Minta doakan rakan artis lepas hijab

Juara program Akademi Fantasia musim kelima ini juga percaya perancangan Allah adalah terbaik meskipun ketika itu dia terpaksa memilih jalan yang sukar.

“Ketika menolak tawaran itu ada juga terdetik dalam hati bagaimana saya boleh menjaga keluarga kalau tidak sambung pelajaran.

Allah beri peluang untuk saya berbakti kepada keluarga. Umur 18 tahun saya sudah menggalas tanggungjawab menjaga adik-adik.

MILA JIRIN

PENYANYI

“Namun dalam hati saya hanya berkata perlu dahulukan keluarga. Itulah yang saya bawa sehingga hari ini. Apa pun yang kita buat perlu utamakan keluarga,” ujarnya.

Mila yang kini juga merupakan seorang usahawan berjaya menjelaskan dia tidak pernah menyesal dengan keputusan tersebut.

Mila bersama suami dan anak mereka.

“Allah beri peluang untuk saya berbakti kepada keluarga. Umur 18 tahun saya sudah menggalas tanggungjawab menjaga adik-adik.

“Saya diberi nikmat untuk berkorban. Saya tidak pernah menyesal dengan keputusan sebelum ini,” jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Mila Jirin, Akademi Fantasia 5, pengorbanan Mila Jirin, bekas pelajar AF, penyanyi Mila

Summary: <b>MILA</b> percaya perancangan Allah adalah terbaik meskipun ketika itu dia terpaksa memilih jalan yang sukar.

Mila kongsi pengorbanan tidak sambung belajar ke universiti.


Perkhidmatan tamat sebelum tempoh, Md Nasir saman Fahmi Fadzil dan Finas RM134,000

BEKAS Ketua Pegawai Eksekutif Perbadanan Kemajuan Filem Nasional Malaysia (Finas) Prof Dr Md Nasir Ibrahim memfailkan saman terhadap Menteri Komunikasi dan Digital iaitu Fahmi Fadzil susulan penamatan kontraknya pada 31 Mei lalu.

Md Nasir selaku plaintif kes tersebut turut menamakan Finas dalam saman yang difailkan di Mahkamah Tinggi Kuala Lumpur itu.

Menerusi writ dan pernyataan tuntutan yang difailkan oleh peguam Srimurugan & Co pada Rabu lalu, Md Nasir turut menuntut RM134,083 sebagai ganti rugi khas berserta faedah sebanyak lima peratus.

Md Nasir menuntut ganti rugi khas sebanyak RM134,083.

Md Nasir dalam kenyataan kepada media berkata, pemberhentian secara tidak sah itu menyebabkan dia berasa malu dan mengalami tekanan mental.

Bapa kepada pelakon Anzalna itu turut menamakan lima lagi defendan dalam saman terbabit termasuk pengerusi Finas iaitu Datuk Kamil Ahmad Mohd Othman, Mastura Ahmad Mustafa, Idwan Ariff Abd Rahman dan Noor Azam Shairi.

ARTIKEL BERKAITAN: Kontrak CEO Finas ditamatkan 24 jam, Md Nasir anggap dizalimi... Dakwa wujud unsur kroni

ARTIKEL BERKAITAN: CEO Finas dipecat belum terima jawapan menteri, pertimbang ambil tindakan

Dalam kenyataan tuntutan berkenaan, plaintif dibayar gaji pokok sebanyak RM20,000 sebulan selain layak menerima elaun serta imbuhan sebanyak RM6,816.67.

Sementara itu, pelantikan Md Nasir dikawal oleh Akta Badan Berkanun (Tatatertib dan Surcaj) 2000 dan menteri boleh menamatkan perkhidmatannya dengan memberi notis 30 hari atau membayarnya sebulan gaji sebagai ganti tempoh notis dikeluarkan.

Sebelum ini, Md Nasir menganggap dia dizalimi apabila perkhidmatannya ditamatkan dalam tempoh 24 jam.

Menurutnya, dia tidak diberi sebarang ruang untuk perbincangan atau peluang membela diri sekiranya keputusan dibuat melibatkan salah laku integriti atau kes jenayah.

Md Nasir kesal diberhentikan tanpa alasan.

Tambah Md Nasir, dia juga tidak menolak wujud unsur kroni dalam pentadbiran Finas yang kurang bersetuju dengan pendiriannya sekali gus bersepakat untuk tidak lagi bekerjasama.

Untuk rekod, Md Nasir memulakan perkhidmatan pada 1 November 2021 dan kontraknya sepatut berakhir pada 31 Oktober depan.

Pada 31 Mei, dia menerima surat penamatan perkhidmatan itu daripada Kamil dan ia berkuat kuasa bermula 1 Jun 2023.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Bekas CEO Finas saman Fahmi Fadzil, Prof Dr Md Nasir, Finas, Menteri Komunikasi dan Digital, Hiburan

Summary: <b>NASIR</b> memfailkan saman terhadap Menteri Komunikasi dan Digital Fahmi Fadzil.

Md Nasir memfailkan saman terhadap Fahmi.


Peroleh kekayaan dari Arab Saudi, bekas pemain Chelsea beli kelab bola sepak sendiri

N'GOLO Kante tidak membuang masa menggunakan wang banyaknya di Arab Saudi dengan baik selepas membeli pasukan bola sepak sendiri.

Bekas bintang Chelsea dan Leicester City itu telah membeli pasukan divisyen ketiga Belgium, Royal Excelsior Virton, yang akan bermain di Divisyen 1 Kebangsaan pada musim 2023-24.

Ia berlaku hanya beberapa hari selepas Kante, 32, mengesahkan dia akan menyertai kelab Liga Pro Arab Saudi Al-Ittihad dari Blues - satu perpindahan yang akan menjadi rasmi pada 1 Julai.

Kante dilaporkan bersedia untuk memperoleh £86.2 juta (RM508 juta) dalam tempoh tiga tahun di Arab Saudi, menjadikannya salah satu pemain dengan bayaran tertinggi di dunia.

Pemain antarabangsa Perancis itu sudah mula membelanjakan kekayaan itu, mencontohi pemain profesional semasa Jamie Vardy dan Wilfried Zaha yang juga telah melabur dalam pasukan bola sepak mereka sendiri.

"Flavio (pengerusi terdahulu) jelas sangat gembira kerana dapat menyerahkan kunci kelab kepada N'Golo Kante, pemain kelas tinggi, bukan sahaja untuk kualiti bola sepaknya tetapi juga untuk manusia yang diiktiraf sebulat suara dari segi kualiti," kata Royal Excelsior dalam satu kenyataan. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

N'golo Kante, beli kelab bola sepak, sertai kelab Arab Saudi, Al-Ittihad, pemain bola terkaya, Chelsea

Summary: <b>KANTE</b> dilaporkan bakal memperoleh £86.2 juta (RM508 juta) dalam tempoh tiga tahun di Arab Saudi

N'Golo Kante menggunakan kekayaannya dengan membeli kelab bola. -Gambar Reuters


Lelaki tular selepas kena 'reject' semasa siaran langsung perlawanan besbol

WALAUPUN LSU menghadiahkan kemenangan pada malam Isnin dengan memenangi kejuaraan Siri Dunia Kolej, namun seorang peminatnya mengalami 'kekalahan' teruk selepas ditolak semasa kamera sesi siaran langsung terarah padanya.

Mana tidaknya, di tengah-tengah aksi tersebut, kamera ESPN menangkap interaksi antara peminat LSU berpakaian ungu dan seorang wanita berambut coklat di tempat duduk.

Sambil memandang pada wanita yang memakai baju atasan berkolar putih, lelaki itu cuba bercakap dengannya namun 'ditolak'.

Malah wanita itu mengangkat tangannya sehingga menyebabkan lelaki itu berundur.

Perbuatannya yang terakam itu kemudian dikongsikan di media sosial dan mendapat pelbagai reaksi warga maya.

Salah seorang peminat menulis 'Big L' yang menggambar 'loser' padanya.

Seorang lagi menambah 'lelaki itu juga boleh menerima semua pukulan Jell-O, kerana dia tidak bertuah malam ini'.

Manakala seorang lagi menyifatkannya sebagai 'Harimau LSU' yang tidak menjaringkan gol.

Tiga siri terbaik turun ke perlawanan akhir selepas LSU memenangi pertemuan pertama 4-3 menentang Gators. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

cinta ditolak, kisah pasangan, siaran langsung, besbol,

Summary: <b>LELAKI</b> ini bagaimanapun berundur selepas wanita terbabit mengangkat tangannya.

Seorang lelaki kena 'reject' dengan wanita secara langsung.


Bekas bintang NBA tolak tawaran RM98 juta, alasan tak cukup bagi makan kepada keluarga

BINTANG Persatuan Bola Keranjang Nasional (NBA), Latrell Sprewell tidak percaya dia ditawarkan pendapatan AS$7 juta (RM33 juta), sama ada ia cukup untuk menampung keperluannya setahun.

Bekas bintang Golden State Warriors itu ditawarkan sambungan kontrak selama tiga tahun bernilai AS$21 juta (RM98 juta) oleh Minnesota Timberwolves pada 2004.

Gaji tahunannya hampir 200 kali ganda lebih tinggi daripada rata-rata orang Amerika pada masa itu, yang seseorang akan fikir lebih daripada cukup untuk menjalani kehidupan yang selesa dari segi kewangan.

Bagaimanapun, Sprewell ternyata mempunyai cita rasa yang sangat mahal kerana dia tidak percaya gaji yang begitu besar akan mencukupi untuk memastikan keluarganya dapat hidup dengan selesa.

Apabila dia menolak perjanjian itu, dia dilaporkan berkata: "Saya memberitahu anda, saya perlu memberi makan kepada keluarga saya. Mereka menawarkan saya tiga tahun sebanyak AS$21 juta (RM98 juta). Itu tak cukup."

Walaupun disambut dengan ejekan oleh penyokong NBA, penerimaannya jauh lebih teruk daripada kelab. Pertama, Timberwolves tidak berganjak daripada tawaran awal mereka.

Malah, tiada pasukan lain dalam NBA yang sanggup memberikan tawaran yang lebih besar untuk pemain itu.

Dia akan meninggalkan Timberwolves pada penghujung kempen terakhirnya yang menyaksikan dia mencatat purata rendah kerjaya iaitu 12.8 mata, 3.2 lantunan, dan 2.2 bantuan setiap perlawanan.

Menurut Sports Rush, rancangan ejennya adalah untuk menunggu sehingga peringkat penutupan musim pertukaran dan kemudian menandatangani kontrak pasukan sebelum tarikh akhir.

Bagaimanapun, tiada siapa yang sanggup mengatasi tawaran daripada Timberwolves dan dia tidak menemui pasukan baharu tepat pada masanya. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

bintang NBA, tolak tawaran, Latrell Sprewell, bola keranjang

Summary: <b>MALANGNYA</b> tiada pasukan lain dalam NBA dapat memberi tawaran yang lebih besar untuk Latrell Sprewell.

{\"image_path\":\"uploads\\/images\\/2023\\/06\\/28\\/2149125.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":829,\\\"image_original_height\\\":553,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Sprewell tidak berjaya mencari pasukan lain tepat pada masanya untuk musim berikutnya. -Gambar Star Tribune \\/ Getty Images\",\"image_count\":1}

Sprewell tidak berjaya mencari pasukan lain tepat pada masanya untuk musim berikutnya. -Gambar Star Tribune / Getty Images


Rai kemenangan Portugal, Ronaldo bercuti atas kapal layar mewah dengan Diogo Dalot

CRISTIANO Ronaldo berkongsi gambar percutian romantisnya bersama kekasih, Georgina Rodriguez di atas kapal layar mewah.

Tidak hanya berdua bersama Georhina, percutiannya turut disertai beberapa rakan lain termasuk bekas rakan sepasukannya di Manchester United, Diogo Dalot.

Pemenang lima kali anugerah Ballon d'Or itu bercuti selepas menyelesaikan komitmen antarabangsa bersama Portugal menentang Bosnia dan Herzegovina dan Iceland pada kelayakan Euro 2024.

Kapten Portugal itu turut memuat naik gambar di laman Instagram miliknya dengan kapsyen 'vacation mood'.

Bintang bola sepak berusia 38 tahun itu kelihatan gembira dapat menghabiskan masa berkualiti di luar padang bersama keluarga dan rakan-rakan.

Waktu rehat itu nampaknya dinikmati sepenuhnya oleh Ronaldo sebelum kembali ke Arab Saudi untuk latihan pra-musim dengan Al-Nassr pada Julai. -Goal.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Cristiano Ronaldo, Georgina Rodriguez, kapal layar mewah, Diogo Dalot,

Summary: <b>KAPTEN</b> Portugal itu turut memuat naik gambar di laman Instagram miliknya dengan kapsyen 'vacation mood'.

{\"image_path\":\"uploads\\/images\\/2023\\/06\\/27\\/2147121.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":521,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Ronaldo dan Diogo bersama pasangan serta rakan-rakan bercuti atas kapal layar mewah. \",\"image_count\":1}


Terlepas dakwaan rogol, Greenwood kembali 'panaskan badan' bersama jurulatih peribadi

PENYERANG Manchester United, Mason Greenwood dilihat kembali berlatih dengan jurulatih peribadi ketika masa depannya di kelab itu masih kabur.

Pemain 21 tahun itu tidak beraksi untuk Red Devils sejak digantung oleh kelab susulan tangkapan ke atasnya pada Januari 2022 atas dakwaan cubaan merogol, serangan seksual dan perlakuan ganas.

Tuduhan ke atasnya digugurkan pada Februari tahun ini dan namanya masih berada dalam senarai simpanan United.

Dia kembali menjalani latihan dengan jurulatih peribadi tetapi United masih belum memutuskan sama ada mahu menyenaraikannya semula untuk skuad utama.

Penyerang itu masih digantung dengan United memutuskan untuk menjalankan siasatan dalaman bagi memastikan nasibnya di Old Trafford.

Proses siasatan kini berada di peringkat akhir dan nasib Greenwood akan diketahui dalam masa terdekat.

Ia akan diumumkan oleh keluarga Glazer selepas mereka berpuas hati dengan hasil siasatan. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Mason Greenwood, Manchester United, dakwaan rogol, kembali berlatih

Summary: <b>GREENWOOD</b> kembali berlatih bersama jurulatih peribadi.

Greenwood kembali berlatih bersama jurulatih peribadi.


"Selamat ulang tahun lagenda" - Kylian Mbappe akui Messi 'guru' terbaik sepanjang dua tahun bersama

KYLIAN Mbappe telah menghantar mesej umum kepada bekas rakan sepasukannya di Paris Saint-Germain, Lionel Messi sebelum perpindahan ke Inter Miami.

Pemain Argentina itu mengesahkan penyingkirannya daripada Ligue 1 apabila dia diumumkan sebagai pemain baharu untuk kelab MLS kendalian David Beckham, Inter Miami.

Messi menghabiskan dua musim di Paris bersama Mbappe tetapi pasangan itu gagal menjulang Liga Juara-Juara untuk gergasi Perancis itu.

Melalui Instagram pada hari lahir Messi, Mbappe mengucapkan selamat maju jaya kepada pemenang Piala Dunia itu untuk masa depan.

Dia menulis 'Selamat ulang tahun legenda. Saya doakan hari yang terbaik untuk anda bersama keluarga dan rakan-rakan anda'.

Selain itu, Mbappe turut mengucapkan terima kasih kepada Messi kerana menjadi 'guru' sepanjang tempoh dua tahun bersama.

"Terima kasih untuk dua tahun bersama di Paris... saya belajar banyak daripada anda sebagai pemain, rakan kongsi, lawan dan lelaki.

"Untuk itu sahaja saya bersyukur. Semoga berjaya dalam pengembaraan baharu anda," coretnya.

Mbappe boleh mengikut Messi keluar dari PSG tidak lama lagi, dengan ia melaporkan bahawa bintang Perancis itu akan komited pada tahun terakhir kontraknya sebelum berpindah.

Real Madrid telah banyak dikaitkan dengan perpindahan untuk pemain berusia 24 tahun itu, manakala Chelsea muncul sebagai pesaing yang mengejutkan.

Ia masih harus dilihat sama ada Mbappe akan memilih untuk menyertai gergasi La Liga itu secara percuma pada musim panas depan, selepas Messi nampaknya memberinya kebenaran untuk berpindah ke Madrid berbanding Barcelona. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Inter Miami, Lionel Messsi, Kylian Mbappe, ucapan Mbappe,

Summary: <b>MESSI</b> akan berpindah ke Inter Miami dan bersama skuad di bawah kendalian David Beckham.

Hantaran yang dibuat Mbappe di laman Instagram.


Buat apa ceroboh bilik hotel isteri orang? Bekas pemain bola sepak kebangsaan ditahan polis

DIKATAKAN mahu menyelesaikan perselisihan faham, seorang lelaki menceroboh masuk ke dalam bilik hotel yang diinap seorang wanita dipercayai berstatus isteri orang di Kelana Jaya, Selangor pada Rabu.

Pencerobohan ke dalam bilik hotel itu diilaporkan berlaku pada pukul 6.10 petang.

Ketua Polis Daerah Petaling Jaya, Asisten Komisioner Mohamad Fakhrudin Abdul Hamid berkata suspek merupakan bekas pemain bola sepak kebangsaan.

Hantaran yang tular di Facebook.

“Mangsa menyatakan bilik hotelnya telah diceroboh oleh lelaki tersebut yang berusia 49 tahun berikutan terdapat perselisihan faham antara mereka.

“Suspek meninggalkan bilik tersebut selepas mendapatkan bantuan daripada pekerja hotel,” katanya dalam satu kenyataan pada Sabtu.

Menurut Mohamad Fakhrudin, laporan polis dibuat oleh pengadu iaitu wanita berusia 35 tahun pada pukul 2.10 pagi, Khamis.

Katanya lagi, hasil maklumat dan risikan, pihaknya berjaya menahan suspek di Jalan Penchala di Petaling Jaya, Selangor untuk membantu siasatan pada Jumaat.

“Kebenaran menahan reman lelaki itu diperoleh daripada Mahkamah Petaling Jaya bermula Jumaat.

“Dia bagaimanapun dibebaskan pada hari sama dengan jaminan polis. Kes disiasat di bawah Seksyen 448 Kanun Keseksaan,” katanya.

Sebelum ini tular di laman sosial hantaran seorang lelaki yang mengaku sebagai suami mangsa, mendakwa bekas pemain bola sepak kebangsaan itu telah menceroboh bilik hotel dan bertindak agresif terhadap isterinya.

Dia dikatakan mengenali identiti suspek.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

bekas pemain kebangsaan, ceroboh masuk hotel, perselisihan faham, Asisten Komisioner Mohamad Fakhrudin Abdul Hamid

Summary: <b>BEKAS</b> pemain bola sepak kebangsaan ditahan kerana ceroboh hotel.

Pemain bola sepak kebangsaan ditahan kerana ceroboh hotel. -Gambar hiasan


Bintang MMA Scotland digelar 'Braveheart', sanggup bertarung ketika anak jalani pembedahan otak

BUKAN sekadar bertarung di dalam gelanggang, bintang MMA Scotland Stevie Ray turut berjuang dengan psikologi mentalnya ketika berdepan Clay Collard di PFL 6 pada Jumaat, berikutan anak perempuannya menjalani pembedahan otak.

Perlawanan yang berlangsung itu pula menjanjikan sejumlah RM4,637,647 (£780,000) kepada pemenang.

Tidak hairanlah mereka menggelarnya 'Braveheart'.

Beberapa tahun yang lalu, anaknya bernama Myla didiagnosis dengan epilepsi lobus hadapan dan displasia kortikal pada usia 7 tahun dan pada Oktober 2022 dia dan isterinya Natalie dimaklumkan tentang pembedahan otak.

"Kami buntu. Sesuatu telah muncul dalam imbasan MRInya... jadi doktor terpaksa memotongnya.

"Sawan pertamanya berlaku pada 2019. Ia berlarutan selama dua jam sehingga kekurangan oksigen dan koma selama 24 jam," kata Ray bercakap secara eksklusif kepada Daily Star Sport.

Berita yang menyayat hati itu datang pada masa yang mengerikan dengan Ray hanya beberapa minggu sahaja daripada pertarungan terbesar dalam kerjayanya iaitu Perlawanan Akhir Kejohanan Ringan PFL.

Pemenang akan diberikan $1 juta (£780,000) yang mengubah hidup tetapi Ray tersingkir pada pusingan kedua dan pulang dengan sebahagian kecil daripada yuran pemenang.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

pembedahan otak, bintang MMA Scotland, anak sakit,

Summary: <b>DIA</b> dan isteri terkejut apabila dimaklumkan anak perempuan yang berusia 7 tahun perlu dibedah selepas koma diserang sawan.

Bintang MMA Scotland bertarung ketika anak menjalani pembedahan otak.


Lebih RM17,000! Liga Perdana Inggeris rekod tiket paling mahal... Krisis sara hidup punca kenaikan

HARGA tiket Liga Perdana meningkat menjelang musim baharu, dengan tujuh kelab mengenakan bayaran lebih daripada RM5926.18 (£1,000) untuk tiket termahal mereka.

Peminat beberapa pasukan Liga Perdana perlu menggali secara mendalam untuk mendapatkan tiket musim musim panas dengan satu daripadanya mengenakan bayaran sebanyak RM17,778.54 (£3,000).

Ketika pengiraan detik untuk kempen 2023/24 diteruskan, nampaknya hanya tiga kelab telah membekukan harga tiket musim mereka dengan tiada yang menurunkannya, walaupun mengalami krisis kos sara hidup.

Tujuh tiket musim paling mahal untuk kelab melebihi paras RM5926.18 (£1,000), manakala ada juga yang telah membatalkan kadar konsesi tertentu dan mengubah kriteria kelayakan.

Sembilan kelab menawarkan pas musim digital sahaja dengan hanya beberapa pengecualian dibuat untuk peminat yang tidak memiliki telefon pintar.

Penyelidikan yang dijalankan The Athletic melaporkan, Fulham menawarkan tiket musim paling mahal dengan tempat duduk di Riverside Stand baharu kelab itu berharga £3,000.

Tempat duduk bawah 18 tahun di tempat duduk yang sama akan berharga hanya RM2,963 (£500) kurang.

Kelab lain yang menawarkan tiket melebihi empat angka ialah Arsenal, Tottenham, Manchester City, Manchester United, Newcastle dan West Ham.

Senarai itu tidak termasuk Chelsea, yang berpangkalan di salah satu kawasan paling mahal di ibu negara.

Tiga kelab yang dinaikkan pangkat iaitu Burnley, Sheffield United dan Luton menawarkan tiket musim termurah pada RM2,963 (£500) atau lebih. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

tiket mahal, Liga Perdana, krisis ekonomi,

Summary: <b>TIKET</b> termahal turut direkodkan Tottenham Hotspur.

Tiket di Stadium Tottenham Hotspur antara yang termahal dalam Liga Perdana.


Luis Suarez pertimbang bersara awal, ramai penyokong patah hati

LUIS Suarez mungkin menamatkan karier bermainnya lebih awal disebabkan kecederaan yang dialaminya.

Keadaan itu sekali gus menimbulkan kesedihan dalam kalangan penyokong kepada penyerang berusia 36 tahun itu.

Bekas jaguh Liverpool dan Barcelona itu, meninggalkan Atletico Madrid pada Januari lalu untuk kelab Brazil, Gremio dan telah menjaringkan tujuh gol dalam 16 perlawanan liga.

Bagaimanapun, dilaporkan kerana sakit lutut yang berterusan, Suarez bersedia untuk menamatkan kerjayanya.

Wartawan Brazil, German Garcia Grova melaporkan: "Luis Suárez memberitahu lembaga pengarah Gremio bahawa dia akan bersara daripada bola sepak. Ia disebabkan oleh kesakitan yang teruk di bahagian lutut."

Tambahnya, Gremio akan mengambil langkah pelik dengan memasukkan klausa 'anti-Inter Miami' ke dalam mana-mana perjanjian pemisahan.

Terdahulu, Suarez dikaitkan dengan pasukan MLS, yang dimiliki bersama oleh David Beckham.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Luis Suareze, bintang bola sepak, Gremio, tamatkan kerjaya, pemain bola bersara, kecederaan lutut

Summary: <b>SETAKAT</b> ini, Suarez telah menjaringkan tujuh gol dalam 16 perlawanan liga bersama kelab Gremio.

Luis Suarez mengalami kecederaan di bahagian lutut.